জুলুম নির্যাতনের পিচ্ছিল পথ ধরেই আসবে সফলতা – আতিকুর রহমান\nজুলুম নির্যাতনের পিচ্ছিল পথ ধরেই আসবে সফলতা\nপবিত্র কোরআনের ঘোষণা: ‘অভিযোগ তো হচ্ছে তাদের উপর, যারা মানুষদের ওপর অত্যাচার করে এবং পৃথিবীর বুকে অন্যায়ভাবে বিদ্রোহের আচরণ করে বেড়ায়; এমন (ধরণের জালেম) লোকদের জন্যই রয়েছে কঠোর আজাব। -সুরা আশ সূরা:৪২\nঅবশ্যই তাদের কথা আলাদা যারা (আল্লাহর ওপর) ঈমান আনে ও (সে অনুযায়ী) নেক কাজ করে এবং বেশি করে আল্লাহ তায়ালাকে স্মরণ করে। তাদের ওপর জুলুম করার পরই কেবল তারা (আত্মরক্ষামূলক) প্রতিশোধ গ্রহণ করে; আর যারা জুলুম করে তারা অচিরেই জানতে পারবে তাদের পরিণতি কী হতে যাচ্ছে। -সূরা শুআরা:২২৭\nরাসূলুল্লাহ (সা:) বলেছেন, নিশ্চয়ই আল্লাহ জালিমকে অবকাশ দিয়ে থাকেন। কিন্ত যখন তিনি তাকে গ্রেফতার করেন, তখন আর তাকে ছাড়েন না। অত:পর নবী (সা:) এ আয়াত পাঠ করলেন, “আর তোমার রব যখন কোন জালিম জনবসতিকে পাঁকড়াও করেন, তখন তাঁর পাঁকড়াও এমনই হয়ে থাকে। তাঁর পাকড়াও বড়ই কঠিন, নির্মম ও পীড়াদায়ক।” -বুখারী\n‘জেল, জুলুম, নির্যাতন আন্দোলনের প্রশিক্ষণ’ ইসলামী আন্দোলনের সকল পর্যায়ের জনশক্তি এ স্লোগানের সাথে সম্যক পরিচিত। যুগে যুগে ইসলামী আন্দোলনের কর্মীরা পৃথিবীর বিভিন্ন জনপদে খোদাদ্রোহী ও বাতিল শক্তি দ্বারা জেল, জুলুম ও নির্যাতনের শিকার হয়েছেন। “বর্তমান সময়ে ইসলামী আন্দোলনের কর্মীরা যে জেল, জুলুম ও নির্যাতন-নিপীড়নের শিকার হচ্ছে তা পূর্ববর্তী নির্যাতনের ধারাবাহিকতা মাত্র। পৃথিবীর শুরু থেকে অদ্যবধি যেখানেই তাওহীদ বা সত্যিকারের কালেমার দাওয়াত উপস্থাপিত হয়েছে সেখানেই সে আন্দোলনের কর্মীদের বাতিলের রোষানলে পড়তে হয়েছে। আমাদের প্রিয় নবী হযরত মুহাম্মদ (সা:) সহ অসংখ্য নবী, রাসূল, সাহাবায়ে কেরাম, মুজাদ্দিদ, মুজতাহিদ, ঈমাম, মুজাহিদ, দ্বীনের দাঈসহ দেশে দেশে ইসলামী আন্দোলনের নেতৃত্বদানকারী অসংখ্য ইসলাম প্রিয় মানুষ আল্লাহর দ্বীনের জন্য অকাতরে নির্যাতন সহ্য করেছেন। জালিমের পাহাড়সম জুলুম-নিপীড়ন ও রক্ত চক্ষুকে উপেক্ষা করে শুধুমাত্র আল্লাহর সন্তুষ্টি পাওয়ার প্রত্যাশায় সত্য ও ন্যায়ের পথে তারা অটল-অবিচল ছিলেন। জীবনের বড় একটি অধ্যায় তাদের পার হয়েছে ভীতিকর অবস্থা, আর্থিক ক্ষয়-ক্ষতি, জীবনের হুমকি, মিথ্যা অপবাদ ও অপপ্রচারে সম্মুখীন হওয়ার মধ্য দিয়ে। তবুও তারা আন্দোলনের কাজ থেকে বিন্দুমাত্রও পিছপা হননি। শুধুমাত্র আদর্শগত বিরোধের কারণেই তাদেরকে জালিমের জুলুম ও পাশবিক নির্যাতনের শিকার হতে হয়েছে।\nএ বিষয়ে আল্লাহর ঘোষণা হচ্ছে -“তোমরা কি এ কথা মনে করেছো যে, এমনিতেই তোমরা বেহেশতে ঢুকে যেতে পারবে? অথচ এখনও তোমাদের উপর ঐসব অবস্থা আসেনি, যা তোমাদের আগে যারা ঈমান এনেছিল তাদের উপর এসেছিল। তাদের উপর দিয়ে কঠিন অবস্থা গেছে, বিপদ-আপদ এসেছে, তাদেরকে কাঁপিয়ে তুলেছে, এমনকি শেষ পর্যন্ত রাসূল (সা:) নিজে এবং যারা তাঁর সাথে ঈমান এনেছিলেন তারা চিৎকার করে বলে উঠেছেন যে, আল্লাহর সাহায্য কখন আসবে? তখন তাঁদেরকে সান্ত¦না দেয়া হয়েছে যে, আল্লাহর সাহায্য অতি নিকটেই”। সূরা বাকারা:২১৪\nহযরত খাব্বাব ইবনুল আরাত (রা:) থেকে বর্ণিত, তিনি বলেন, একদা আমরা নবী করীম (সা:) এর নিকট (আমাদের উপর নির্যাতন সম্পর্কে) অভিযোগ করলাম এমন অবস্থায় তিনি তখন তাঁর চাদরটিকে বালিশ বানিয়ে কাবার ছায়ায় বিশ্রাম নিচ্ছিলেন, আমরা তাকে বললাম, আপনি কি আমাদের জন্য আল্লাহর নিকট সাহায্য প্রার্থনা করবেন না? আমাদের জন্য কি দোয়া করবেন না? তখন তিনি বললেন, তোমাদের পূর্বেকার ঈমানদার লোকদের অবস্থা ছিল এই যে, তাদের কারো জন্য গর্ত খোড়া হতো, অত:পর গর্তে নিক্ষেপ করা হতো, অত:পর করাত নিয়ে এসে মাথার উপর স্থাপন করা হতো এবং তাকে দ্বিখন্ডিত করে ফেলা হতো। কিন্তু এত কিছুর পরও তাকে দ্বীন থেকে সরানো যেতনা। কারো শরীর লোহার চিরুনী দিয়ে আচড়িয়ে হাড় থেকে মাংস ও স্নায়ু তুলে ফেলা হতো কিন্তু এতেও তাকে তার দ্বীন থেকে ফেরাতে পারতো না। আল্লাহর কসম! অবশ্যই এই দ্বীন পূর্র্ণতা লাভ করবে। এমনকি তখন যে কোন আরোহী সানআ থেকে হাজরা মাউত পর্যন্ত দীর্ঘ পথ (নিরাপদে) পাড়ি দিবে। এ দীর্ঘ সফরে সে আল্লাহ ছাড়া আর কাউকে ভয় করবে না এবং মেষ পালের ব্যাপারে নেকড়ে ছাড়া আর কারো ভয় থাকবে না। কিন্তু তোমরা বড়ই তাড়াহুড়া করছে। -বুখারী\nমূলত: আল্লাহ রাব্বুল আলামীনের প্রিয় বান্দাহদেরকে পরীক্ষায় উত্তীর্ণ হয়েই প্রমাণ করতে হবে তারা কতটুকু আল্লাহ প্রেমিক। মুখে নিজেকে আল্লাহ প্রেমিক বলে জাহির করা খুবই সহজ কিন্তু পরিস্থিতির ভয়াবহতায় বুঝা যায় আল্লাহ রাব্বুল আলামীন এবং তার দ্বীনের জন্য দরদ কার কতুটুকু? আল্লাহর দেয়া জীবন বিধানকে মানব সমাজে প্রতিষ্ঠিত করতে গিয়ে কারা কি পরিমাণ ত্যাগ-স্বীকার করতে প্রস্তুত? অন্যায় ভাবে মিথ্যা অপবাদ দিয়ে যখন কাউকে অভিযুক্ত করে ফাঁসির দন্ডে দন্ডিত করার উদ্যোগ নেওয়া হয় তখন হাসি মুখে ফাঁসির রশি গলায় ঝুলানোর মধ্য দিয়ে সে ব্যক্তির আল্লাহ রাব্বুল আলামীনের নিকট নিজেকে সঁপে দেয়ার বাস্তব সাক্ষ্য প্রমাণিত হয়। আল্লাহ তার বান্দাহদেরকে জুলুম-নিপীড়ন, নির্যাতনের মাধ্যমে পরীক্ষা করে দেখেন, কে ঈমানের দাবিতে কতটুকু খাঁটি আর কে কপট। যেমন ওহুদ যুদ্ধের কপট বিশ্বাসীরা ঈমানের পরীক্ষায় উত্তীর্ণ হতে পারেনি। বদরের বিজয়ের পর কারা সুবিধাভোগী মুনাফিক তা ওহুদের মাধ্যমে প্রমাণিত হয়েছে। জয়ের পর পরাজয়, সুখের পর দুঃখ, আরাম-আয়েশের পর কষ্ট, সম্মানের পর অসম্মানে পতিত করেই সত্যনিষ্ঠ মানুষদের সঠিক অবস্থান নির্ণয় করা যায়। কেননা সুবিধাভোগীরা সবসময় ভালো বা জয়জয়কার অবস্থায় সামনের কাঁতারে থাকতে চায়। কিন্তু বিপদ আসলে তারা নিজেদেরকে আগের চেয়ে গুটিয়ে নেয় কিংবা ভিতর থেকে শুধু অপরের দোষ চর্চায় লিপ্ত হয় কিংবা গোপনে বিরোধী শক্তির সাথে তাল মিলিয়ে চলে এবং নিজেকে বিপদমুক্ত রাখার চেষ্টা করে। ইসলামী আন্দোলনের একজন কর্মীর কাছে যেহেতু দুনিয়ার সফলতা চাইতে আখেরাতের সফলতাই চুড়ান্ত ; সেহেতু দুনিয়ার সাময়িক দুঃখ-কষ্ট, বিপদাপদ ও জুলুম-নিপীড়নকে সে পরোয়া করার কথা নয়। দুনিয়ার জুলুম-নিপীড়নকে সে পরকালীন মুক্তির পাথেয় হিসেবে গ্রহণ করে। দুনিয়ার জালিমের দৃষ্টিতে সে অপরাধী হয়েও শাস্তি ভোগ করলেও মহান আল্লাহর রাব্বুল আলামীনের কাছে সে নিরাপরাধ হয়ে ন্যায়বিচার পাবে এ প্রত্যাশা নিয়েই তাকে আন্দোলনে ভূমিকা রাখতে হবে। কেননা আল্লাহর রাব্বুল আলামীনের ঘোষণা হচ্ছে-‘কিয়ামতের দিন আমি ন্যায়বিচারের জন্য একটি মানদন্ড স্থাপন করবো, অত:পর সেদিন কারো ওপরই কোনো রকম জুলুম হবেনা; যদি একটি শস্য দানা পরিমাণ কোনো আমলও (তার কোথাও লুকিয়ে) থাকে, (হিসাবের পাল্লায়) তা আমি সামনে এনে হাজির করবো। হিসাব নেয়ার জন্য আমিই যথেষ্ট। সুরা আল আম্বিয়া:৪৭\nআল্লাহ রাব্বুল আলামীন যে দ্বীন বিজয়ের দায়িত্ব দিয়ে রাসূল (সা:) কে পৃথিবীতে প্রেরণ করেছেন যে দ্বীনকে বিজয়ী করতে গিয়ে আমাদের প্রিয়নবী হযরত মুহাম্মদ (সা:) অবর্ণনীয় নির্যাতনের শিকার হয়েছেন। রাসূল (সা:) কে গনক ও পাগল বলে আখ্যায়িত করা হয়েছিল। আবু লাহাব ও তার স্ত্রী আল্লাহর রাসূলের চলার পথে প্রতিনিয়ত কাঁটা বিছিয়ে রাখত, নামাজরত অবস্থায় প্রিয় নবীর গলায় উটের নাড়িভুড়ি পেঁচিয়ে দিত। একবার কতিপয় কুরাইশ নেতা কাবা ঘরের ভিতরে রাসূল (সা:) এর গলায় ফাঁস লাগিয়ে এভাবে টান মারল যে, তিনি শাসরুদ্ধ হয়ে মৃত্যুবরণ করার অবস্থা সৃষ্টি প্রায়। কাবাঘরে নামায পড়ার সময় আবু জেহেল আল্লাহর রাসূল (সা) কে পাথর মেরে হত্যা করার পরিকল্পনা গ্রহণ করেছিল। পরিকল্পনা মোতাবেক আবু জেহেল পাথর খন্ড নিয়ে আল্লাহর রাসূলের কাছে আসার পর ভয়ে থর থর করে কাঁপতে লাগল। আবু জেহেলের এ অবস্থা দেখে তার অনুসারীরা তার কাছে এলে সে বলল, ‘আমি মুহাম্মদের প্রতি অগ্রসর হতেই দেখি একটি বিশাল উট আমার ও মুহাম্মদের মাঝখানে ভয়ংকর দাঁত বের করে আমাকে খেতে এগিয়ে এলো। আমি আর কিছুক্ষণ সেখানে অবস্থান করলে তোমরা আমাকে জীবিত পেতে না’।\nসামাজিকভাবে বয়কটের শিকার হয়ে ৩ বছর যাবৎ রাসূল (সা:) ও তার সাহাবীদেরকে শিয়াবে আবু তালেবে বন্দী অবস্থায় কাটাতে হয়েছে। বয়কট থাকাকালীন খাদ্য দ্রব্যের অভাবে ক্ষুধায় রাসূল (সা:) ও সাহাবীদেরকে গাছের পাতা, পাতা শেষ হয়ে গেলে গাছের ছাল, তা শেষ হয়ে গেলে উটের চামড়া দিয়ে তৈরি তাঁবুগুলোর অংশ বিশেষ কেটে চিবিয়ে চিবিয়ে খেয়ে ক্ষুধা নিবৃত্তির প্রয়াস চালাতে হয়েছে। ইসলাম প্রচারের জন্য রাসূল (সা:) তায়েফ গেলে সেখানকার সর্দাররা গুন্ডা প্রকৃতির লোকজনকে লেলিয়ে দিয়ে পাথরের পর পাথর মেরে রাসূল (সা:) এর দেহকে রক্তে রঞ্জিত করে ক্ষত-বিক্ষত করে দিয়েছিল। মক্কার কাফিররা রাসূল (সা:) কে সম্মিলিত ভাবে হত্যা করার সিদ্ধান্ত হলে আল্লাহর পক্ষ থেকে তার প্রিয় রাসূল (সা:) কে প্রিয় জন্মভূমি মক্কা থেকে মদীনায় হিজরত করার নির্দেশ আসে। ওহুদের ময়দানে আল্লাহর রাসূল (সা:) কাফেরদের দ্বারা আক্রান্ত হলে আবু তালহা সহ কতিপয় সাহাবী জীবনবাজি রেখে নিজেদেরকে ঢালের মতো রেখে আল্লাহর রাসূল (সা:) প্রতি নিক্ষিপ্ত বর্ষা থেকে তাকে রক্ষা করেন। তারপরও ওহুদের ময়দানে কাফেরদের আঘাতে রাসূল (সা:) এর দাঁত শহীদ হয়। কাফিরদের মোকাবিলায় ওহুদ যুুদ্ধের আহত সাহাবীরা আহত অবস্থায়ও জিহাদের ময়দানে ছুটে গিয়েছেন। আহতরা একে অপরের কাঁধে ভর করে জিহাদের ময়দানে যাওয়ার বিবরণ কুরআনে এভাবে এসেছে- “(ওহুদের এতো বড়ো) আঘাত আসার পরও যারা আল্লাহ ও রাসূলের আহবানে সাড়া দিয়েছে, তাদের মধ্যে যারা সৎ, নেককার ও মুত্তাকী তাদের জন্য রয়েছে বিরাট প্রতিদান। আর যাদেরকে লোকেরা বলল, তোমাদের বিরুদ্ধে বিরাট সেনা সমাবেশ ঘটছে। তাদেরকে ভয় করো, তা শুনে তাদের ঈমান আরও বেড়ে গেছে এবং তারা জবাবে বলেছে, আমাদের জন্য আল্লাহই যথেষ্ট এবং তিনি সবচেয়ে ভাল কার্যোদ্ধারকারী”। সুরা আলে ইমরান:১৭২-১৭৩\nএছাড়া আল্লাহর নবী নূহ (আ:) কে পাথর মেরে হত্যার হুমকি, সুলাইমান (আ:) কে জাদুকর হিসাবে আখ্যায়িত করা, ইব্রাহীম (আ:) কে অগ্নিকুন্ডে নিক্ষেপ করা, ইউসুফ (আ:) এর প্রতি মিথ্যা অভিযোগ ও কারাগারে প্রেরণ, জাকারিয়া (আ:) কে করাত দ্বারা মাথা দ্বিখন্ডিত করে হত্যা করা, ঈসা (আ:) কে শূলে চড়ানো এবং মূসা (আ:) কে দেশ ত্যাগে বাধ্য করা সহ অসংখ্য নবী-রাসূলকে তার কওমের জনপদের লোকদের দ্বারা হত্যা ও নির্যাতনের সম্মুখীন হতে হয়েছে। সত্য পথে জীবনের শেষ দিন পর্যন্ত অবিচল থাকতে গিয়ে নির্মম ও নিষ্ঠুর ভাবে শহীদ হতে হয়েছে রাসূল (সা:) এর প্রিয় সাহাবী খুবাইব (রা) কে। খুবাইব (রা:) এর হস্তদ্বয় পিঠমোড়া করে বেঁঁধে যখন ফাঁসির মঞ্চের দিকে নিয়ে যাওয়া হচ্ছিল তখন একদিকে মক্কার নারী-পুরুষেরা তাঁকে ধাক্কা দিতে দিতে ফাঁসির মঞ্চে নিচ্ছিল অন্যদিকে জনতার করতালি এ নিষ্ঠুর হত্যাকান্ডকে উৎসবে পরিণত করে। ফাঁসির মঞ্চে বসার আগে তিনি বললেন, ‘তোমরা আমাকে দু’রাকাত নামাজ আদায় করার সুযোগ দাও অতঃপর হত্যা কর। তারা নামাজ আদায়ের সুযোগ দিলে খাব্বাব (রা:) খুব স্বল্প সময়ে নামাজ আদায় করে বললেন, আল্লাহর শপথ! তোমরা যদি এ ধারণা না করতে যে, আমি মৃত্যুও ভয়ে নামাজ দীর্ঘ করছি তাহলে আমি আরও বেশি সময় নিয়ে নামাজ আদায় করতাম। নামাজ আদায়ের পর তারা জীবিত অবস্থায় খুবাইব (রা:) এর অঙ্গপ্রত্যঙ্গ গুলো একের পর এক বিচ্ছিন্ন করতে বলে, ‘তুমি কি চাও, তোমাকে ছেড়ে দিয়ে তোমার পরিবর্তে মুহাম্মদকে হত্যা করি? রাসূল প্রেমিক খুবাইব এই করুণ অবস্থার মধ্য দিয়েও উত্তর দিলেন, ‘আল্লাহর শপথ আমি মুক্তি পেয়ে আমার পরিবার পরিজনের নিকট ফিরে যাব, আর রাসূল (সা:) এর গায়ে কাঁটার আচড় লাগবে, তা হতে পারেনা’। সাথে সাথে নরপিশাচরা চিৎকার করে বলে উঠল, তাকে হত্যা কর, তাকে হত্যা কর’। এমতাবস্থায় ফাঁসির কাষ্ঠে ঝুলন্ত খুবাইব (রা:) এর উপর হিংস্র হায়েনার মতো ঝাঁপিয়ে পড়ল কাফিররা। তীর বর্ষা আর খুরের আঘাতে আঘাতে তিনি শাহাদাত বরণ করেন।\nরাসূলের প্রিয় সাহাবী হযরত বেলাল (রা) এর নির্যাতনের ঘটনা নি:সন্দেহে আমাদের কারোই অজানা নয়। ইসলাম গ্রহণ করার কারণে তার মুনিব প্রচন্ড গরম বালুর উপর শুইয়ে দিয়ে তার বুকে পাথর চাপা দেয়া সত্বেও তিনি ‘আহাদ’ ‘আহাদ’ বলা বন্ধ করেননি। সুদর্শন যুবক মাসয়াব বিন উমাইরকে দ্বীনের দাওয়াত কবুল করতে গিয়ে সকল সহায় সম্পদ হারিয়ে বিলাসবহুল জীবন যাপনের পরিবর্তে কষ্টকর জীবন-যাপনকে বাছাই করে নিতে হয়েছে। শরীরে কাঁটা ঢুকিয়ে নির্যাতন করায় দৃষ্টিশক্তি লোপ পেয়েছিল রাসূলের প্রিয় সাহাবী আমের বিন ফাহিরার। পানিতে ডুবিয়ে নির্যাতন করা হয় আমেরকে আর তাঁর মা সুমাইয়া (রা:) কে লজ্জাস্থানে বর্ষা নিক্ষেপ করে শহীদ করা হয়। খাব্বাব (রা:) কে জ্বলন্ত অঙ্গারে শুইয়ে রাখার এক পর্যায়ে তাঁর চর্বিতে আগুন নিভে যেত। ওহুদের ময়দানে আল্লাহর রাসূল (সা:) এর চাচা হামজা (রা:) এর কলিজা চিবিয়ে খাওয়া হয়েছে। জায়েদ বিন দাসনাকে বলা হলো ‘তোমার পরিবর্তে মুহাম্মদকে শূলে চড়ালে তুমি কি সহ্য করবে’? তিনি জবাব দেন ‘তাঁকে শূলে চড়ানো তো দূরের কথা তাঁর পায়ে কাটার ফোঁটাও সহ্য করব না। এ কথা শোনার পর তাঁর উপর অবর্ণনীয় নির্যাতন চালানোর এক পর্যায়ে তিনি শাহাদাত বরণ করেন। কারাগারে নিক্ষেপ সহ অবর্ণনীয় জুলুম নির্যাতনের শিকার হয়েছেন ইমামে আজম আবু হানিফা, ইমাম মালেক, ইমাম আহমদ ইবনে হাম্বল ও ইমাম ইবনে তাইমিয়া। নানা ধরণের জুলুম নির্যাতন ভোগ করেছেন সাইয়েদ আহমদ বেরেলভী, সাইয়েদ নিসার আলী তিতুমীরসহ আরও অনেকে।\nবিংশ শতাব্দীতে এসে সত্য ও ন্যায়ের পথে বলিষ্ট ভূমিকা রাখার কারণে মিশরে শহীদ হন হাসানুল বান্না ও সাইয়েদ কুতুব। কারাবরণ সহ নির্মম নির্যাতনের শিকার হতে হয়েছে সাইয়েদ কুতুবের ভাই-বোনসহ পরিবারের আরো অনেক সদস্যকে। সাইয়েদ কুতুবের ছোট ভাই মোহাম্মদ কুতুব, বোন হামিদা কুতুব, আমিনা কুতুব ও নাফীসা কুতুবকে গ্রেফতার সহ বর্ণনাতীত নির্যাতনের শিকার হতে হয়। কারাগারে পাশবিক নির্যাতনের শিকার হয়ে শাহাদাত বরণ করেন আমিনা কতুবের স্বামী কামাল ছানানী। নাফীসা কুতুবের রড় ছেলে প্রকৌশল বিশ্ববিদ্যালয়ের ছাত্র রিফাতকে গ্রেফতার করে তার মামা সাইয়েদ কুতুবের বিরুদ্ধে মিথ্যা সাক্ষ্য দিতে নির্যাতন করা হলেও কিন্তু তিনি তাতে রাজি না হওয়ায় নির্যাতনের মাত্রা বাড়িয়ে দেয়ায় এক পর্যায়ে কারাগারের চার দেয়ালের ভিতরই তিনি শহীদ হন। নির্যাতনের শিকার হন উস্তাদ ওমর তিলমিসানী, আব্দুল কাদের আওদাহ, যয়নাব আল গাজ্জালী ও তুরস্কের বদিউজ্জামান নুরসী। তুরস্কের ইস্তাম্বুলের প্রতিটি লইটপোস্টের সাথে ইসলামপ্রিয় মানুষদের লাশ ঝুলেছিল অনেকদিন। দ্বীন প্রতিষ্ঠার আন্দোলনে ভূমিকা রাখতে গিয়ে বার বার কারা নির্যাতন সহ্য করেছেন আলজেরিয়ায় আব্বাস মাদানী, শতাব্দীর অন্যতম শ্রেষ্ঠ ইসলামী চিন্তাবিদ দায়ী ইলাল্লাহ সাইয়েদ আবুল আলা মওদূদী। যদিও একবার তার ফাঁসির আদেশ হয়েছিল পরে বিশ্বব্যাপী প্রতিবাদের ফলে তাঁর ফাঁসি কার্যকর করতে পারেনি তৎকালীন পাকিস্তান সরকার। ফাঁসির রায় শুনেও যিনি ছিলেন পাহাড়ের মত অটল। ফাঁসির পোশাক পরিধান করার পর যাকে সরকারের কাছে ক্ষমা প্রার্থনার প্রস্তাব দেয়া হলে তিনি বলেছিলেন, “হায়াত আওর মওত কা ফয়সালা আসমান পর হোতা হ্যায়, জমিন পর নাহী। ইস্ বাতিল হুকুমতকে সামনে মাফী মাঙ্গনে কা মতলব হীয়ে হ্যায় কেহ, আল্লাহর মুঝে শাহাদত জেসী উচ্চ মরতবা দেনা চাহ্তো হেঁ, আওর মাই উস্ছে রুগর দানী কারবাহা হোঁ”। অর্থাৎ জীবন ও মৃত্যুর ফয়সালা আসমানে থেকে হয়; জমিন থেকে নয়। এই জালিম সরকারের কাছে ক্ষমা চাওয়ার অর্থ হলো আল্লাহ আমাকে শহীদের মর্যাদা দিতে চান আর আমি তা প্রত্যাখ্যান করতে চাচ্ছি। ১৯৬৯ সালের ১২ আগস্ট ঢাকা বিশ্ববিদ্যায় ছাত্র-শিক্ষক কেন্দ্রে মিলনায়তলে ইসলামী শিক্ষা ব্যবস্থার পক্ষে জোরালো বক্তব্য রাখার অপরাধে ঢাকার সোহরাওয়ার্দী উদ্যানে তৎকালীন ঢাকা বিশ্ববিদ্যালয়ের মেধাবী ছাত্র আব্দুল মালেক কে ইটের উপর মাথা রেখে আরেকটি ইট দিয়ে মাথা চুর্ণবিচুণর্ করে মারাত্মক আহত করা হলে ১৫ আগস্ট তিনি শাহাদাত বরণ করেন। ১৯৮২ সালের ১১ মার্চ রাজশাহী বিশ্ববিদ্যালয়ে ইসলামী ছাত্রশিবিরের নবীন বরণ অনুষ্ঠানে সর্বদলীয় ছাত্রসংগ্রাম পরিষদের সন্ত্রাসীরা পৈশাচিক কায়দায় হামলা চালিয়ে ৪ জন মেধাবী ছাত্র নেতা সাব্বির আহমদ, আব্দুল হামিদ, আইয়ুব আলী ও আব্দুল জব্বারকে নির্মমভাবে শহীদ করে। ১৯৮৫ সালের কলকাতার হাইকোর্টে কুরআন বাজেয়াপ্ত করা জন্য মামলা দায়েরের প্রতিবাদে ১১ মে চাঁপাইনবাবগঞ্জে প্রতিবাদ মিছিলে কুরআন বিদ্বেষী খুনী ম্যাজিস্ট্রেট ওয়াহিদুজ্জামান মোল্লার নির্দেশে পুলিশ নির্বিচারে গুলি চালিয়ে ৮জন ছাত্র-জনতাকে শহীদ করে। সে শহীদের কাতারে ছিলেন ১০ম শ্রেণির ছাত্র আব্দুল মতিন, রাশিদুল হক, ৯ম শ্রেণির ছাত্র শীষ মোহাম্মদ, ৮ম শ্রেণির ছাত্র সেলিম আর ৬ষ্ঠ শ্রেণির ছাত্র শাহাবুদ্দিন। তৌহিদী জনতার মধ্যে থেকে শহীদ হয়েছেন কৃষক আলতাফুর রহমান, রিক্সা চালক মোক্তার হোসেন ও রেলশ্রমিক নজরুল ইসলাম।\nএকাবিংশ শতাব্দীতে এসে ইসলাম বিরোধী শক্তি নব উদ্যোমে ইসলামী শক্তিকে ধ্বংস করার জন্য নানা কুটকৌশল অবলম্বন করছে। ইসলাম পন্থীরা গণতান্ত্রিক প্রক্রিয়ার উপর ভিত্তি করে সমাজ ও রাষ্ট্র গঠনের পরিকল্পনা গ্রহণ করে অগ্রসর হচ্ছে ততই হওয়ার চেষ্টা করলেও তারা এ শক্তিকে উগ্র, জঙ্গী, মৌলবাদী, সম্প্রদায়িক শক্তি, মানবতাবিরোধী ও সন্ত্রাসী বলে প্রচার-প্রচারণা চালিয়ে জনগণকে বিভ্রান্ত করার পদক্ষেপ গ্রহণ করছে। গণতান্ত্রিক প্রক্রিয়ায় জনগণের সমর্থনের মাধ্যমে পৃথিবীর বিভিন্ন দেশে বিপ্লব সংঘটিত হলেও সে বিপ্লবকে নানা কায়দায় তারা বিতর্কিত করার অপচেষ্টায় লিপ্ত। আধিপত্যবাদী শক্তি সর্বদা গণতন্ত্র গণতন্ত্র বলে মুখে ফেনা তুলে চললেও গণতান্ত্রিক পদ্ধতিতে যখন ইসলাম পন্থীরা ক্ষমতার মসনদে বসে তখন তারা তা মেনে নিতে পারে না। তাদের কাছে তখন গণতন্ত্রের মূল্য অর্থহীন তাই তারা ইসলাম পন্থীদের উত্থান ঠেকানোর জন্য অগণতান্ত্রিক শক্তিকে ক্ষমতার মসনদে নিয়ে আসার জন্য তৎপর শুরু করে। ইসলামী আদর্শের বিপরীতে তারা সামরিক শাসককে পৃষ্ঠপোষকতা প্রদান করে থাকে। যেকোন মূল্যে ইসলাম পন্থীদের উত্থান ঠেকানোই হচ্ছে তাদের মূল লক্ষ্য। ইসলামী শক্তিকে নির্মুল করার ক্ষেত্রে দমন নিপীড়নের ফর্মুলা বিশ্বের সকল দেশে একই পদ্ধতির। বর্তমান পৃথিবীর কিছু দেশে সত্যপন্থী মানুষদের উপর জুলুম-নির্যাতনের বিভিষীকাময় কিছু ঘটনা জানার পর মনে হয়েছে অতীতের জালিমদের সাথে বর্তমান জামানার জালিমদের জুলুমের মধ্যে অদ্ভুত মিল রয়েছে। জালিম সব জায়গাতে একই রূপে আবির্ভূত হয়। জালিমরা পৃথিবী বিভিন্ন দেশের অধিবাসী হতে পারে কিংবা তাদের নাম বা ভাষার সাথে পার্থক্য থাকতে পারে; কিন্তু তাদের জুলুমের কারণ, ধরণ ও চরিত্র অনেকাংশে অভিন্ন। সময়ের আবর্তনে জুলুম-নিপীড়নের নিত্য নতুন কৌশল ব্যবহার করলেও সকল জালিমই ক্ষমতা কুক্ষিগত বা দীর্ঘায়িত করার জন্য সর্বদা সত্যপন্থী আপসহীন মানুষগুলোকে নির্যাতন করে আসছে। পৃথিবীর বিভিন্ন দেশে মুসলমানেরা এ ধরনের জুলুমের শিকার কেবলমাত্র অমুসলিমদের দ্বারাই হচ্ছেনা বরং পৃথিবীর অনেক মুসলিম দেশে কিছু মুসলিম নামধারী শাসকের হাতেও চরম নির্যাতনের শিকার হচ্ছে অনেক সত্যপন্থী মানুষ। এ সকল দৃশ্যপটকে সামনে রেখে এগিয়ে চলছে বাংলাদেশের ইসলামী আন্দোলন। পূর্বসূরীদের দেখানো পথ ও পদ্ধতি অনুযায়ী বর্তমান ইসলাম বিরোধী ক্ষমতাসীন আওয়ামী শক্তি বাংলাদেশের ইসলাম পন্থীদের উত্থান ঠেকানোর জন্য নতুন নতুন এজেন্ডা নিয়ে অগ্রসর হচ্ছে। ৯০ ভাগ মুসলমানদের দেশে তৌহিদী জনতার ঈমান আকিদার সাথে সম্পৃক্ত ইসলামী দলগুলোর অগ্রযাত্রা তারা কোনভাবেই সহ্য করতে পারছে না।\nবাংলাদেশের ইসলামী আদর্শের সঠিক প্রতিনিধিত্বকারী প্রায় সকল ইসলামী সংগঠনগুলো বর্তমান ইসলাম বিরোধী আওয়ামী সরকারের রোষানলের শিকার হয়েছে বা হচ্ছে। তবে সরকারের ধারাবাহিক জুলুম-নিপীড়ন, অবিচার, অপপ্রচার ও অপবাদের শিকার হয়েছে বাংলাদেশ ইসলামী ছাত্রশিবির ও বাংলাদেশ জামায়াতে ইসলামী । এ দুটি শক্তিকে বাংলাদেশে ইসলাম রক্ষার দেয়াল বলা হয়। গত ৫বছরে এ শক্তিকে দমন করার জন্য সরকার এ আন্দোলনের নেতা-কর্মীদের উপর অব্যাহত ভাবে আইনশৃংখলা বাহিনী দিয়ে রাষ্ট্রীয় সন্ত্রাস চালিয়ে আসছে। তার পাশাপাশি তাদের দলীয় ক্যাডার ও সন্ত্রাসী বাহিনী দিয়ে আন্দোলনের কর্মীদের বাসা-বাড়ি, অফিস-আদালত ভাংচুর ও লুটপাট করা হয়েছে। এ কাফেলার অগ্রযাত্রাকে ব্যাহত করার জন্য রাষ্ট্রীয় সন্ত্রাসের সীমা ইতোমধ্যে অতিক্রম হয়ে গেছে। আল্লাহর দ্বীনকে গালিব করার প্রত্যয়ে দৃঢ় প্রত্যয়ী তৌহিদ প্রেমিক ছাত্রজনতার আন্দোলনকে স্তব্দ করে দিতে পরিচালনা করা হয়েছে কখনো চিরুনী অভিযান, কখনো স্টিং অপারেশন কখনো বা যৌথ বাহিনীর অভিযান। এ সকল অভিযানের নামে গ্রেফতার করা হয়েছে হাজার হাজার ইসলাম প্রিয় ছাত্রজনতাকে। সরকারের হাজার হাজার মিথ্যা মামলায় নির্মম জুলুম-নিপীড়নের শিকার হয়েছেন ইসলামী আন্দোলনের নেতা-কর্মীরা। হাজার হাজার নেতা-কর্মী মিথ্যা মামলায় জেল খেটেছেন মাসের পর মাস বছরের পর বছর। রিমান্ডের নামে বর্বরোচিত কায়দায় নির্যাতন করা হয়েছে হাজার হাজার আল্লাহর দ্বীনের সৈনিককে রিমান্ডে জিজ্ঞাসাবাদের নামে মিথ্যা স্বীকারোক্তি আদায়ের জন্য দেয়া হয়েছে বিদ্যুতায়িত চেয়ারে বসিয়ে ইলেক্ট্রিক শট। অনেক যবুকের হাতকে মুছড়িয়ে ভেঙ্গে দেয়া হয়েছে। টেবিলের উপর উপুড় করে পোল বাহুর উপর পা দিয়ে চেপে ধরে দু‘হাত ভেঙ্গে দেয়া হয়েছে অগণিত শিবির কর্মীর। পায়ের তালুতে মোটা বেথের লাঠির অব্যাহত আঘাতে তাৎক্ষণিক জ্ঞান হারিয়ে ফেলেছেন অনেক কিশোর, যুবক ও দাঁড়ি পাঁকা বৃদ্ধ মানুষ। প্রচন্ড শীতের রাতে শত শত শিবির কর্মীর শরীর থেকে জামা-কাপড় খুলে নিয়ে মাথায় পানি ঢেলে নির্যাতন করা হয়েছে। থানা গারদ পানি দিয়ে ভিজিয়ে দিয়ে প্রচন্ড শীতের মধ্যেও কিছুটা উষ্ণতা নেওয়ার জন্য থাকা নোংরা ও বিদঘুটে গন্ধের কম্বলগুলো বের করে নিয়ে যাওয়া হয়েছিল। একদিকে প্রচন্ড নির্যাতনের ফলে পুরো শরীরে প্রচন্ড ব্যথা অপর দিকে তীব্র শীতকেও সহজভাবে মানিয়ে নিয়েছে আন্দোলনের কর্মীরা। কার সেবা কে করবে, কার আঘাতের জায়গায় কে মলম লাগাবে, সবারতো একই অবস্থা। রিমান্ডে পুলিশী নির্যাতেেনর ফলে অনেক কর্মীর মাসের পর মাস দাঁড়াতে পারেননি। ২/৩ জনের কাঁধে ভর করে হাটতে হয়েছে টগবগে অসংখ্য যুবককে। কোমর ভেঙ্গে দেয়া হয়েছে আন্দোলনের অনেক নিবেদিত প্রাণ কর্মীর। গ্রেফতার করে নিয়ে গিয়ে থানা গারদে পিস্তল ঠেকিয়ে গুলি করে পঙ্গু করে দেয়া হয়েছে অনেক জামায়াত শিবির নেতাকর্মীকে। যে বর্বর নির্যাতন পুলিশ বাহিনী জামায়াত-শিবির কর্মীদের উপর চালিয়েছে সে রকম নির্যাতনের সিকিভাগও হত্যা মামলা, অস্ত্র মামলা, নারী ধর্ষণ মামলা, মাদক মামলাসহ অনেক জঘন্য মামলার আসামীদের করা হয়নি। তাদের কাছে জামায়াত-শিবিরের কর্মীরা ছিল সবচেয়ে বড় আসামী। রিমান্ডের নামে এ বর্বর নির্যাতন অনেককেই সহ্য করতে হয়েছে দিনের পর দিন। গ্রেফতার ও রিমান্ডকে পুলিশ বাণিজ্য হিসাবে নিয়ে যত্রতত্র থেকে গ্রেফতার করেছে অসংখ্য কর্মীকে। বাসা-বাড়িতে রাতের অন্ধকারে হানা দিয়ে ঘুম থেকে তুলে গ্রেফতার করে নিয়ে এসে মিথ্যা মামলায় আসামী বানিয়ে আবার দিনের পর দিন রিমান্ডের নামে নির্যাতন চালিয়ে আন্দোলনের কর্মীদের মনোবল ভেঙ্গে দেওয়া সহ মানসিক ভাবে বিপর্যস্ত করার পরিকল্পনা তাঁরা গ্রহণ করেছিল। ৮ম শ্রেণির ছাত্র থেকে শুরু করে ৮০ বছরের বৃদ্ধ পর্যন্ত কেউই পরিকল্পিত ভাবে পরিচালিত এই রাষ্ট্রীয় সন্ত্রাস থেকে বাদ পড়েননি। গ্রেফতার ও রিমান্ডের পর শুরু হয় দ্বিতীয় ধাপে কারাগারের নির্যাতন। কারাগারের সকল নিয়ম কানুন যেন জামায়াত-শিবিরের নেতাকর্মীদের জন্য শতভাগ বলবৎ যোগ্য। খুনী, সন্ত্রাসী, চোর, ডাকাত, মাদক ব্যবসায়ী, অস্ত্রবাজসহ বহু ক্রিমিনাল মামলার আসামীদের জন্য কারাগারের নিয়ম-কানুনের কোন বালাই নেই। যার যেখানে খুশি সেখানে থাকার, যাওয়ার ঘুরাফেরা করার অধিকার বা সুয়োগ আছে। কিন্তু সরকারের নির্দেশে কারা কর্তৃপক্ষ সারাদেশের প্রায় সব কারাগারে জঘন্য আচরণ করছে জামায়াত-শিবির নেতা-কর্মীদের সাথে। এক্ষেত্রে অবিচারের সীমা অতিক্রম করেছিল ঢাকা কেন্দ্রীয় কারাগার কর্তৃপক্ষ। যেহেতু জামায়াত-শিবিরের সকল পর্যায়ের নেতা-কর্মীদের মামলার ধরণ ছিল বিস্ফোরক ও ভাংচুর মামলা সেহেতু এ মামলার বন্দীদের জন্য অন্যান্য বন্দীদের মত সুযোগ সুবিধা দেওয়ার বা নেওয়ার সুযোগ নেই। গাড়ী ভাংচুর মামলার আসামীরা তাদের ভাষায় হত্যা মামলা, অস্ত্র মামলা ও শীর্ষ সন্ত্রাসীদের চেয়েও ভয়ংকর। এ অজুহাতে দিনের পর দিন ‘আমদানী’ নামক কারাগারের সবচেয়ে কষ্টের জায়গায় জামায়াত শিবির নেতা-কর্মীদের রাখা হয়েছে যেখানে ১ দিন থাকার চেয়ে ১৫ দিন অতিরিক্ত জেল খাটা ভালো। ছোট ছোট সেল যেখানে ৩ জন থাকাও কষ্টকর সেখানে রাখা হতো ৬ থেকে ৭ জনকে। একত্রে নামাজ পড়ার সুযোগও সেখানে ছিল না। ৫০ জনের থাকার জায়গায় রাখা হতো ২০০ থেকে ২৫০ জনকে। বাথরুম ছিল মাত্র ১টি যা অনেকটা কারা কর্তৃপক্ষের ইচ্ছাকৃত আয়োজন। গোসলের সুবিধা নেই, বের হবার সুবিধা নেই, শোবার সময় এক কাত হয়ে শোয়া তার উপর কারাগারের কম্বলের বিদঘুটে গন্ধ সহ্য করতে শুরুতে অনেক কর্মীর জন্য কষ্ট হয়ে গিয়েছিল। রিমান্ডে শারীরিক নির্যাতনের পর এটা মনে হত আরেক বড় ধরণের মানসিক নির্যাতন। কারাগারের প্রায় সকল কাজ কয়েদী (সাজাপ্রাপ্ত আসামী) দ্বারা সম্পাদিত হয় বিধায় তাদের অশালীন আচরণ ছিল আরেক বড় যন্ত্রণার । বড় বড় বিশ্ববিদ্যালয়ের পড়–য়া ছাত্রদের সাথে তারা প্রতিনিয়ত তুচ্ছ-তাচ্ছিল্য আচরণ করত। যেটি ভোক্তভোগী ছাড়া লেখার মাধ্যমে বুঝানো অনেকটা অসাধ্য। কোর্টে হাজিরার দিন ছোট একটি প্রিজন ভ্যানে যেখানে ১০ জন উঠাও কষ্টকর সে ভ্যানে তোলা হত ৫০ জনকে। মানুষের সাথে মানুষ এমন অমানবিক আচরণ করতে পারে এটা বাস্তবে না দেখলে বুঝা কঠিন হবে। কারা বিধি অনুযায়ী বড় বড় সন্ত্রাসীদের ক্ষেত্রে ডান্ডাবেড়ী পরানোর নিয়ম থাকলেও জামায়াত-শিবির নেতা-কর্মীদের নিয়মবহির্ভূত ভাবে ডান্ডাবেড়ী পরানো হয়েছে। একজন জনশক্তি ৪ থেকে ১৫/১৬ টির মত মামলা জামিন করিয়ে যখন কারাগার থেকে মুক্ত আকাশে বের হবে তখন আবার সরকারি নির্দেশে পুনরায় জেল গেট থেকে নেতা-কর্মীদের গ্রেফতার করে নিয়ে যাওয়া হয়েছিল। একবার দু‘বার নয় অনেক জামায়াত শিবির নেতাকর্মীকে ১০/১২ বারের মত কারা ফটক থেকে পুনরায় গ্রেফতার হয়েছিলেন। এত কষ্ট আর নির্যাতনকেও আন্দোলনের কর্মীরা গ্রহণ করেছেন স্বাভাবিক ভাবে।\nযে কারা কর্তৃপক্ষ শুরুতে জামায়াত-শিবির ভয়ংকর রুপে জানত বা তাদেরকে সকল ধরণের সুযোগ সুবিধা থেকে বঞ্চিত করছিল সে কর্তৃপক্ষ দিনে দিনে জামায়াত-শিবিরের শৃঙ্খলা, ভ্রাতৃত্ববোধ, পারস্পারিক ভালোবাসা দেখে বিমোহিত হয়ে যেত। একজনের অসুস্থতায় আরেকজন রাত জেগে সেবা করা, একজনের খাবার ৪/৫ জন ভাগ করে খাওয়া, একজনের শোয়ার জায়গায় আরেকজনকে দিয়ে দেওয়া এরকম আচরণ আসামীদের কাছ থেকে পাওয়া তাদের জন্য ছিল আকাশ কুসুম কল্পনার মত। শিবির কর্মীদের তারা দেখতো ৫ ওয়াক্ত নামাজ জামায়াতে পড়তে, দিনের বেশির ভাগ সময় কোরআন তেলাওয়াত করতে, আর শেষ রাতে তাহাজ্জুদ নামায পড়ে আল্লাহর কাছে হাত তুলে চোখের পানি ছেড়ে দিয়ে কান্নাকাটি করতে। যার ফলে ধীরে ধীরে গোটা কারাগার জামায়াত-শিবির নেতাকর্মীদের চরিত্র দ্বারা প্রভাবিত হয়ে পড়েছিল। গ্রেফতার, মামলা, রিমান্ড আর নির্যাতন করেই জুলুম-নিপীড়নের অধ্যায় ইসলাম বিরোধী শক্তি শেষ করেনি আইন শৃঙ্খলা বাহিনী দিয়ে গুম করা হয়েছে আন্দোলনের নেতা-কর্মীদেরকে। আজও আমরা খুঁজে পাইনি আমাদের প্রিয় ভাই ইসলামী বিশ্ববিদ্যালয়ের মেধাবী ছাত্র আল মোকাদ্দাস, ওয়ালীউল্লাহ ও ঢাকা মহানগরী পশ্চিম শাখার সদস্য হাফেজে কুরআন জাকির হোসেনকে। পুলিশ ক্রসফায়ার নামক নাটক সাজিয়ে ঠান্ডা মাথায় হত্যা করেছে আমাদের প্রিয় ভাই হাফিজুর রহমান শাহীন, আমিনুর রহমান সহ অনেক সম্ভাবনাময়ী দ্বীনের সৈনিককে। এত কিছুর পরও বাতিল শক্তি দ্বীনের মশাল বহনকারী এ কাফেলাকে দমাতে পারেনি। বরং জুলুম-নির্যাতন সহ্য করে করে ইসলামী আন্দোলনের কর্মীরা দেশের তৌহিদী জনতার মনের গভীর ভালবাসার জায়গাটিকে জয় করে নিয়েছে।\nএকদিকে জামায়াত-শিবিরকে দমন করার জন্য সরকার যখন তাদের নেতা-কর্মীদের উপর নির্যাতনের স্টীম রোলার চালাচ্ছে তখন ইসলামের নামে কাজ করা তাবলীগ, মাজার পন্থী, দেওয়ানবাগী, তরীকত পন্থী, পীরপন্থীদের কার্যক্রম নিয়ে ইসলাম বিদ্বেষী আওয়ামী সরকারের কোন মাথাব্যথা নেই। বাঁধাতো দূরের কথা অনেক ক্ষেত্রে রাষ্ট্রীয় পৃষ্ঠপোষকতায় তাদের কার্যক্রমকে এগিয়ে নেবার জন্য সহযোগিতা করা হচ্ছে। যে দেশে প্রতিবছর ২০ থেকে ২৫ লক্ষ লোকের সমাগম তাবলীগ জামায়াতের ব্যানারে হয় এবং সরকার তা বাস্তবায়নের জন্য স্বরাষ্ট্র মন্ত্রণালয় বৈঠক করে সার্বিক সহযোগিতা প্রদান করে সেদেশে অন্যান্য ইসলামী দলগুলোর ১০-১৫ জনের জমায়েতকেও সরকার সহ্য করতে পারছে না। মাজারপন্থী, পীরপন্থী, তরীকতপন্থী, দেওয়ানবাগীদের ইসলাম আওয়ামী লীগের জন্য আশির্বাদ। তাদেরকে পৃষ্ঠপোষকতা প্রদানের মাধ্যমে তারা নিজেদেরকে ইসলামের খাদেম রুপে উপস্থাপন করার চেষ্টা করে আসছে। মূলত: ঐ দলগুলোর কার্যক্রম তাদের ক্ষমতার জন্য কোন চ্যালেঞ্জ নয় বিধায় তারা তাকে পৃষ্ঠপোষকতা করে আসছে কিংবা কখনো কখনো তাদেরকে জামায়াত ও শিবিরের তুলনায় ইসলামের সঠিক প্রতিনিধিত্বকারী সংগঠন হিসাবে রাষ্ট্র নিয়ন্ত্রিত গণমাধ্যমে প্রচার করা হচ্ছে। জামায়াত-শিবির বাংলাদেশে ইসলাম প্রতিষ্ঠার সঠিক প্রতিনিধিত্বকারী ইসলামী সংগঠন বলে তার কার্যক্রমকে তারা বিন্দুমাত্র ও সহ্য করতে পারছে না।\nযে বই ও সাহিত্য পড়ে ইসলামী আন্দোলনের কর্মীরা নিজেদের নৈতিক চরিত্র গঠন করে সৎ ও যোগ্য নাগরিকের সংকট পূরণে ভূমিকা রাখছে সে বই গুলোকে সরকারের নির্দেশনায় বাংলাদেশের আইন শৃঙ্খলা বাহিনী জঙ্গী বই রুপে মিডিয়ার সামনে উপস্থাপন করছে। শিবিরের মেসে বা বাসা-বাড়িতে হানা দিয়ে তারা জঙ্গী বইয়ের সন্ধান পায়। এমনকি মিডিয়ায় প্রদর্শিত বইয়ের তালিকায় কুরআন-হাদীসের বইকেও তারা জিহাদী বই রুপে চিত্রায়িত করছে। আজ পর্যন্ত কোন বইগুলো পড়া নিষিদ্ধ বা জিহাদী বই তার কোন তালিকা সরকার করেনি বা জনগণকে জানাতে পারেনি। আসলে তাদের মূল চরিত্র হল তারা ভালো মানুষ চায় না বা ভালো মানুষ কারো দ্বারা তৈরী হোক তাও তারা সহ্য করতে পারছে না। আজকে যেভাবে পুলিশ তন্ন তন্ন করে দেশের আনাচে কানাচে শিবির খোঁজার জন্য মরিয়া সেই পুলিশ কিন্তু মদ, গাজা, ফেনসিডিলের আসর খোঁজার জন্য তেমন তৎপর নয়। তাদের কাছে মদ, গাজা, ফেনসিডিল, ইয়াবা ট্যাবলেট, নগ্ন-সিডি ভিসিডি, ম্যাগাজিন কোন বিপদের কারণ নয়। কারণএ জগতের সাথে সম্পৃক্ত জনগোষ্ঠী আর যাই হোক জামায়াত-শিবির হবে না। যে আইন শৃঙ্খলা বাহিনী পরিকল্পিত ভাবে সরকারের নির্দেশে দেশের ইসলামী আন্দোলনের কর্মীদের জঙ্গী বানানোর চেষ্টা করছে, শিবিরের মেসে বোমা পাওয়া বা বোমা তৈরীর সরঞ্জাম পাওয়া গিয়েছে বলে মিডিয়ার কাছে বলছে সে শিবিরের মেসে মদ, গাজা, ফেনসিডিল, ইয়াবা ট্যাবলেট, নগ্ন সিডি-ভিসিডি, ম্যাগাজিন উদ্ধারের কোন খবর পুলিশ মিডিয়ার সামনে দিতে পারছে না কেনো ? বাংলাদেশের শতভাগ মানুষ এখন জানে পুলিশের চরিত্র কেমন? জামায়াত-শিবির নেতাকর্মীদের গ্রেফতার করতে পারলে প্রমোশন হবে সেজন্য জামায়াত-শিবির ধরার অভিযান সফল প্রমাণ করার জন্য তারা অভিযানের সময় সাথে করে বোমা তৈরির সরঞ্জাম বা কখনো কখনো বোমা সাথে নিয়ে যায়। জনগণকে শিবির- জামায়াতের ব্যাপারে পরিকল্পিতভাবে ভুল মেসেজ দেওয়ার জন্য সরকারের নির্দেশে বা কখনো কখনো অতি উৎসাহী পুলিশ কর্মকর্তা স্বপ্রনোদিত হয়ে এ কাজগুলো করে যাচ্ছেন। তবে আশার দিক হচ্ছে দেশের জনগণ নৈতিকতা বিবর্জিত এ বাহিনীর অভিযানের নামে নাটককে বিশ্বাস করছে না। কেননা দেশের মানুষ আজ জানে বোমবাজদের চরিত্র কেমন আর ভালো ছেলেদের চরিত্র কেমন ?\nসরকারের দীর্ঘ ৫ বছরে মিথ্যা মামলায় গ্রেফতার করেছে প্রায় ২৫ হাজার নেতা-কর্মীকে। মিথ্যা মামলায় আসামী করা হয়েছে প্রায় ৫ লক্ষাধিক জামায়াত-শিবির নেতাকর্মীকে। পুলিশি নির্যাতনে চিরতরে পঙ্গু হয়ে গেছেন আমাদের কাফেলার অনেক প্রিয় মুখ। এছাড়া আওয়ামী সরকারের সর্বাধিক জুলুম নির্যাতনের স্বীকার হয়েছিলেন ছাত্রশিবিরের সাবেক কেন্দ্রীয় সভাপতি দেলাওয়ার হোসেন সাঈদী। যিনি কেন্দ্রীয় সভাপতি থাকাকালীন সময়ে গ্রেফতার হয়েছিলেন। শতাধিকের মত মামলায় আসামী করে যাকে ৫০ দিন রিমান্ডে নিয়ে অবর্ণনীয় ও পৈশাচিক কায়দায় নির্যাতন করা হয়েছে। একজন টগবগে যুবককে নির্যাতন করে পঙ্গু করে দেওয়া হয়েছে। দীর্ঘ দেড় বছর যাবৎ কারাগারের বন্দী থাকা অবস্থায় তিনি এখনও স্বাভাবিক ভাবে চলাফেরা করতে পারছেন না। হুইল চেয়ারে করে তাতে আদালতে নিয়ে আসা হচ্ছে। চলৎ শক্তিহীন একজন যুবককে ডান্ডাবেড়ী পরিয়ে আদালতে আনা হয়। সরকারের জুলুম নিপীড়নের শিকার হয়েছেন ছাত্রশিবিরির সাবেক কেন্দ্রীয় সভাপতি সেলিম উদ্দিন, ড. শফিকুল ইসলাম মাসুদ, ড. রেজাউল করিম ও ডা. ফখরুদ্দিন মানিক। বর্তমান কারাবন্দী পরিষদের অনেক সদস্য ভাইকেও নির্মম নির্যাতনের সম্মুখীন হতে হয়েছে।\nআমাদেরকে ছেড়ে জান্নাতের সুগন্ধি প্রাপ্ত হয়ে আল্লাহর সান্নিধ্যে চলে গেছেন অনেক বীর মুজাহিদ। কি অপরাধ করেছি আমরা? কেন আমাদের উপর এত প্রতিহিংসার দাবানল জ্বলছে? আমরা তো সমাজের কোন ক্ষতিকর কাজের সাথে সম্পৃক্ত নই। আমরাতো আমাদের মা-বাবা, পরিবার-পরিজনের চক্ষুশীতলকারী সন্তান ও আপনজন। কেন বাতিল শক্তি আমাদের সহ্য করতে পারছে না? হ্যাঁ, আমরাও জানি কেন বাতিলের সাথে আমাদের দ্বন্দ চলছে। কেন ইসলাম বিদ্বেষী আওয়ামী অপশক্তি আমাদের সহ্য করতে পারছে না। আমাদের অপরাধ হচ্ছে মহান আল্লাহর ভাষায় “তারা এ (ঈমানদারদের) দের কাছ থেকে এ ছাড়া অন্য কোনো কারণে প্রতিশোধ গ্রহণ করেনি যে, তারা এক পরাক্রমশালী ও প্রশংসিত আল্লাহর উপর ঈমান এনেছিলো”। সূরা বুরুজ:৮\nআল্লাহ রাব্বুল আলামীনের উপর দৃঢ় ঈমানের অধিকারী লোকদেরই যুগে যুগে পরীক্ষার সম্মুখীন হতে হয়েছে। আর এ পরীক্ষায় উত্তীর্র্ণ হওয়ার মধ্য দিয়ে তাদের জন্য রয়েছে পরকালীন জীবনের জান্নাত নামক সফলতার মুকুট।\nমহান আল্লাহ বলেন-“মানুষ কি (এটা) মনে করে নিয়েছে, তাদের (শুধু) আমরা ঈমান এনেছি (এটুকু) বলার কারণেই ছেড়ে দেয়া হবে এবং তাদের কোনো (রকম) পরীক্ষা করা হবে না। আমি তো সেসব লোকদেরও পরীক্ষা করেছি যারা এদের আগে এ ভাবেই ঈমানের দাবি করে ছিলো, অত:পর আল্লাহ তায়ালা নিশ্চয়ই তাদের ভালো করে জেনে নিবেন যারা (ঈমানের দাবিতে) সত্যবাদী, (আবার ঈমানের) মিথ্যা দাবিদারদেরও তিনি অবশ্যই জেনে নিবেন”। সূরা আনকাবুত:২-৩\nআল্লাহ তায়ালা তাঁর বান্দাহদেরকে অনেক সময় এমন ভাবে পরীক্ষা করেন যে জাগতিক দৃষ্টিতে উক্ত পরীক্ষার উপকারিতা বুঝা অনেক কঠিন হয়ে পড়ে। জাগতিক দৃষ্টিতে অকল্যাণকর মনে হলেও মূলত: তার মাঝে কল্যাণই নিহিত রয়েছে। আল্লাহ তায়ালা তাঁর বান্দাদের কল্যাণের জন্যই পরীক্ষায় ফেলেছেন। হয়তবা আমাদের সীমিত জ্ঞান-বুদ্ধির কারণে আমরা উক্ত কল্যাণ বুঝতে পারি না। আল্লাহ তায়ালা ইরশাদ করেন, “তোমরা এমন জিনিসকে অপছন্দ করছ, আল্লাহ যাতে অনেক মঙ্গল রেখে দিয়েছেন”। সূরা নিসা:১৯\nকোন বিষয় তোমাদের কাছে অপছন্দ অথচ সেটাই তোমাদের জন্য ভালো। আর এ-ও হতে পারে যে, কোন জিনিস তোমাদের কাছে পছন্দনীয় অথচ সেটা তোমাদের জন্য মন্দ। আল্লাহ তায়ালাই সবচাইতে ভালো জানেন, তোমরা কিছুই জানো না। সূরা বাকারা:২১৬\nবাংলাদেশে ইসলামী আন্দোলনের কর্মীরা বর্তমানে যে জুলুম নিপীড়নের শিকার হয়েছে অতীতে কখনো এত জুলুম-নিপীড়নের শিকার এ আন্দোলনের কর্মীদের হতে হয়নি। তবে জুলুমের মাত্রা যতই কঠিন হোক আন্দোলনের কর্মীদের তা মানার মত মানসিকতা ইতিমধ্যেই তৈরী হয়ে গেছে। কারণ আমরা জেনে বুঝে স্বজ্ঞানেই এ আন্দোলনে সম্পৃক্ত হয়েছি। কারণ জুলুম-নিপীড়ন সহ্য করার মধ্য দিয়েই আল্লাহর করা পরীক্ষায় উত্তীর্র্ণ হয়ে সফলতা লাভ করার সুযোগ তৈরী হয়। রাসূল (সা:) বলেছেন- বিপদ ও পরীক্ষা যত কঠিন হবে, তার প্রতিদান ও তত বড় হবে। আর আল্লাহ তায়ালা যখন কোন সম্প্রদায়কে ভালোবাসেন; তখন তাদের পরীক্ষায় ফেলেন। যে ব্যক্তি (পরীক্ষায় সম্মুখীন হয়ে) খুশী থাকে, আল্লাহও তার উপর খুশী হন। আর যে অসন্তুষ্ট হয়, আল্লাহ ও তার উপর অসন্তুষ্ট হয় (তিরমিযী)। রাসূল (সা:) বলেছেন, মানুষের উপর এমন এক যুগ আসবে যখন দ্বীনদারের জন্য দ্বীনের উপর প্রতিষ্ঠিত থাকা জ্বলন্ত অঙ্গার হাতে রাখার মত কঠিন হবে। -তিরমিযী\nআমাদের আন্দোলনের শীর্ষ নেতৃবৃন্দ আজ শুধুমাত্র ইসলামী আন্দোলনে ভূমিকা রাখার কারণে মিথ্যা মামলায় অভিযুক্ত হয়ে বছরের পর বছর কারান্তরীণ থেকে ঈমানের পরীক্ষা দিয়ে চলছেন। ইতিমধ্যেই চুড়ান্ত পরীক্ষায় সফল হয়ে শাহাদাতের অমীয় সুধা পান করে আমাদের মাঝ থেকে বিদায় নিয়ে আল্লাহর সান্নিধ্যে চলে গেছেন আমাদের প্রিয় নেতা শহীদ আব্দুল কাদের মোল্লা। ৯২ বছরের অশীতিপর বৃদ্ধ অধ্যাপাক গোলাম আযম শুধুমাত্র দ্বীন প্রতিষ্ঠার আন্দোলনে ভূমিকা রাখার কারণে মিথ্যা-অপবাদ দিয়ে দলীয় ট্রাইবুনালের মাধ্যমে তাকে ৯০ বছরের সাজা দেয়া হয়েছে। বিশ্ববরণ্যে এই ইসলামী চিন্তবিদ তার রবকে খুশী করার জন্য নীরবে নিভৃতে বাতিলের জুলুম-নিপীড়নকে সহ্য করে গেছেন। বৃদ্ধ বয়সে প্রায় ৩ বছরের মত সময় কারাগারে থেকে গত ২৩ অক্টোবর’১৪ রাত ১০ টায় তিনি বন্দী থাকা অবস্থায় মহান প্রভ’র সান্নিধ্যে চলে যান। দীর্ঘ ৫০ বছর কোরআনের খেদমত কারী আন্তর্জাতিক মোফাফসিরে কোরআন আল্লামা দেলাওয়ার হোসাইন সাঈদী দ্বীনের পথে অবিচল থাকতে গিয়ে জুলুম-নিপীড়নকে হাসি মুখে মেনে নিয়েছেন। মিথ্যা অভিযোগে ট্রাইবুনাল শুরুতে তাকে মৃত্যুদন্ড প্রদান করলেও পরবর্তীতে আপীল বিভাগের রায়ে তার সাজা কমিয়ে আমৃত্যু কারাদন্ডের রায় প্রদান করা হয়। দেশের তৌহিদী জনতা এ রায়কে মেনে নিতে পারেনি। তৌহিদী জনতার বিক্ষোভ দমনে সরকার আইন-শৃঙ্খলা বাহিনীকে দিয়ে নির্বিচারে গুলি চালিয়ে ইসলাম প্রেমিক ২ শতাধিক নারী-পুরুষকে পাখির মতি গুলি করে হত্যা করেছে। বছরের পর বছর কারা নির্যাতন ভোগ করে চলছেন আমীরে জামায়াত মাওলানা মতিউর রহমান নিজামীসহ আরো অনেক শীর্ষ নেতৃবৃন্দ।\nযারা আজ ক্ষমতার মসনদে বসে ইসলামী আন্দোলনের নেতা-কর্মীদের উপর অন্যায় জুলুম-নিপীড়ন চালিয়ে যাচ্ছেন দুনিয়ায় আদালতে তাদের বিচার না হলেও আল্লাহর আদালতে তাদের জুলুমের বিচার হবে। তবে আল্লাহ রাব্বুল আলামীন জালিমকে একটি নির্দিষ্ট সময় পর্যন্ত অবকাশ দিয়ে থাকেন। আল্লাহ বলেন- ‘আল্লাহ যদি মানুষকে তাদের জুলুমের কারণে সাথে সাথেই পাকড়াও করতেন তাহলে দুনিয়ার কোন একটি প্রাণীকেও ছেড়ে দিতেন না। কিন্তু তিনি সবাইকে একটি নির্দিষ্ট মেয়াদ পর্যন্ত আবকাশ দিয়ে থাকেন। যখন ঐ সময় এসে যায় তখন এক মূহুর্তও আগে বা পরে হতে পারে না।’ সুরা নাহল-৬১\nইসলামী আন্দোলনের কর্মী হিসাবে আমাদের মনে রাখতে হবে রাতের আধাঁর যত গভীর হয় ভোরের সূর্য উঠার সময় তত ঘনিয়ে আসে। নদীতে কখনও জোয়ার আসে আবার কখনও ভাঁটা আসে। সব সময় বাতাস একদিকে প্রবাহিত হয়না বা বাতাসের গতি সব সময় সমান থাকে না। আল্লাহ রাব্বুল আলামীন সব সময় তাঁর প্রিয় বান্দাদের বিপদে রেখেই খুশি হন বিষয়টা এমন নয়। তিনি তাঁর প্রিয় বান্দাদের আরও বেশি প্রিয়পাত্র বানাবার জন্য পরীক্ষা করেন। এক্ষেত্রে কাউকে একটু বেশি পরীক্ষা করেন আর কাউকে একটু কম করেন। এমতাবস্থায় আল্লাহর প্রিয় বান্দাদের তাঁর ফয়সালার উপর সন্তুষ্ট থাকতে হবে। আল্লাহ বলেন “হে রাসূল! ওদেরকে বলুন ‘আল্লাহ আমাদের জন্য যা লিখে দিয়েছেন, তা ছাড়া কখনো কোন (ভালো বা মন্দ) কিছুই আমাদের কাছে পৌঁছে না। তিনিই আমাদের মনিব। মুমিনদেরকে আল্লাহরই উপর ভরসা করা উচিৎ’। সূরা তওবাহ-৫১\nবিপদাপদ ও জুলুম নিপীড়নে ঘাবড়ে না গিয়ে আল্লাহর নিকট সাহায্য কামনা করতে হবে। আল্লাহ বলেন- ‘যে নিয়ামতই তোমরা পেয়েছ, তা আল্লাহর পথ থেকেই এসেছে। তারপর যখন তোমাদের উপর কোন কঠিন সময় আসে তখন তোমরা ফরিয়াদ নিয়ে তাঁরই দিকে দৌঁড়াও”। সূরা নাহল: ৫৩\nদ্বীনের পথে শত প্রতিকুলতার মাঝেও অটল অবিচল থাকার জন্য প্রচেষ্টা অব্যাহত রাখতে হবে। রাসূল (সা:) এর প্রিয় সাহাবী আব্দুল্লাহ বিন হুজায়ফা (রা:) কে রোম স¤্রাট নানা প্রলোভন দেখিয়েও যখন দ্বীনের পথ থেকে বিচ্যুত করতে পারেনি তখন জ্বলন্ত ডেকচিতে আব্দুল্লাহ বিন হুজায়ফাকে ফেলার জন্য নিয়ে আসলে তাঁর চোখে অশ্রুফোঁটা আসল। জল্লাদরা ভেবেছিল মৃত্যুর ভয়ে হুজায়ফা কাঁদছে । তাই তারা পুনরায় তাকে রোম স¤্রাটের কাছে নিয়ে গেলে তিনি বললেন-“আমি ভেবেছিলাম তোমরা অনেকগুলো ডেকচি উত্তপ্ত করবে এবং আমাকে আরও নির্মম ভাবে হত্যা করবে আর আমি শাহাদাতের সর্বোচ্চ মর্যাদা লাভ করবো”। আমি এ জন্য কেঁদেছি যে, তোমরা বেশি ডেকচি উত্তপ্ত করনি। ফলে আমি আমার কাক্সিক্ষত মর্যাদা থেকে বঞ্চিত হচ্ছি কিনা এ কথা ভেবে কাঁদছি। সুতরাং আন্দোলনের কর্মীদের কোন অবস্থায় হতাশ হওয়া যাবে না। জুলুম নিপীড়নের মোকাবিলায় সবর ও দৃঢ়তা অবলম্বন করতে হবে। আল্লাহ বলেন- “হে ঐসব লোক, যারা ঈমান এনেছ। সবর করো বাতিল পন্থীদের বিরুদ্ধে মজবুতি দেখাও, হকের খিদমতের জন্য তৈরী থাক এবং আল্লাহকে ভয় কর, তাহলে অবশ্যই তোমরা সফলকাম হবে”। সূরা আল ইমরান-২০০\nআমাদের স্মরণ রাখতে হবে, অতীতে যারা জালিমের ভূমিকায় ছিল, আজকেও তাদেরকে মানুষ স্মরণ করে ঘৃণার সাথে। আর যারা মাজলুম ছিলেন তাঁরা শতাব্দীকাল থেকেই সম্মান ও মর্যাদার সাথেই মুসলিম উম্মাহর মন ও মননে রয়েছেন। মাজলুমের জন্য আজকে যেমন কোটি কোটি মানুষ চোখের পানি ফেলে আল্লাহর দরবারে ফরিয়াদ করছে, তেমনি ভাবে অনাগত ভবিষ্যতেও তাঁরা কোটি কোটি মানুষের অনুপ্রেরণার উৎস হিসাবে থাকবে। যে আব্দুল কাদের মোল্লাকে আওয়ামী সরকার জুডিশিয়াল কিলিং করে শহীদ করেছে সে আব্দুল কাদের মোল্লার জন্য দেশ-বিদেশে কোটি কোটি মানুষ চোখের পানি ফেলেছে। বিশ্বের বিভিন্ন দেশে তার জন্য গায়েবানা জানাজা হয়েছে। বাংলাদেশের মানুষ এ জুলুমকে সহ্য করতে পারেনি। তাই তারা ধীরে ধীরে এ আন্দোলনের প্রতি সহানুভূতিশীল হচ্ছে। বাংলাদেশের তৌহিদী জনতার মনের মণিকোঠায় আজ জুলুম-নিপীড়নে নির্যাতিত-নিষ্পেষিত ইসলামী আন্দোলনের কর্মীদের অবস্থান। রাত জেগে জেগে তারা আন্দোলনের কর্মীদের জন্য আল্লাহর দরবারে ফরিয়াদ করে চলছে। কাবাঘরের গিলাফ ধরে আন্দোলন ও তার কর্মীদের জন্য দোয়া করছে। যে জনপদে অন্যায় ভাবে আল্লাহর দ্বীনের সৈনিককে শহীদ করা হয়েছে সে জনপদ সময়ের ব্যবধানে ইসলমী আন্দোলনের দুর্গে পরিণত হচ্ছে। জালিমরা জুলুম করে আল্লাহর দ্বীনকে নির্বাপিত করতে চায় আর আল্লাহর ঘোষণা হচ্ছে জুলুম-নিপীড়নের মধ্য দিয়েই তার দ্বীনের নুরকে তিনি প্রজ্জলিত করবেন। মহান আল্লাহর ঘোষণা- তারা (কাফেররা) মুখের ফুঁৎকারেই আল্লাহর নূর নিভিয়ে দিতে চায়; অথচ আল্লাহ তাঁর এ নূর পরিপূর্ণ করে দিতে চান; তা কাফেরদের কাছে যতোই অপছন্দনীয় হোকনা কেন”। সূরা আস্ সফ :৮\nআমাদের প্রিয় নেতা অধ্যাপক গোলাম আযমকে বাংলাদেশের সরকার ও ইসলাম বিদ্বেষী মিডিয়া যে রুপে চিত্রায়িত করেছিল এবং দীর্ঘকাল পর্যন্ত তাকে যেভাবে গোয়েবলসীয় কায়দায় মিথ্যা অপবাদ দেয়া হয়েছিল তার ইন্তেকালের পর প্রমাণিত হয়েছে তাকে নিয়ে সরকারের নেয়া সকল পদক্ষেপ ব্যর্থ হয়েছে। দেশ বিদেশে অধ্যাপক গোলাম আযমের জনাজায় যে লক্ষ লক্ষ মানুষের সমাগম হয়েছে তা ইতিপূর্বে বাংলাদেশের কোন রাজনৈতিক নেতার ক্ষেত্রে দেখা যায়নি। অধ্যাপক গোলাম আযমের প্রতি বাংলাদেশসহ বিশ্ব মুসলিম উম্মাহর যে ভালবাসা তা ইতিমধ্যে প্রমাণিত হয়েছে।\nসুতরাং সকল অপপ্রচার, অপবাদ, জুলুম-নিপীড়নের মধ্যে থেকেও আমাদেরকে আল্লাহর দ্বীন প্রতিষ্ঠার আন্দোলনে সর্বাত্মক ভূমিকা পালন করে যেতে হবে। আল্লাহর দ্বীনের বিজয়ের জন্য আমাদের সময়-সামর্থ, ধন-মাল ও দেহ-প্রাণের সকল শক্তি এবং মন-মস্তিস্কের পরিপূর্ণ যোগ্যতা ব্যয় করার জন্য প্রস্তুত থাকতে হবে। আল্লাহ তায়ালা বলেন- “হে রাসূল! (আপনি তাদেরকে) বলুন, তোমাদের পিতা, তোমাদের পুত্র, তোমাদের ভাই, তোমাদের স্ত্রী, তোমাদের আত্মীয়-স্বজন, তোমাদের ঐ মাল যা তোমরা কামাই করেছ, তোমাদের ঐ কারবার তোমরা যার মন্দার ভয় করো এবং তোমাদের ঐ বাড়ি, যা তোমরা পছন্দ করো (এসব) যদি তোমাদের কাছে আল্লাহ ও তাঁর রাসূল ও তাঁর পথে জিহাদের চেয়ে বেশী প্রিয় হয় তাহলে আল্লাহর ফয়সালা আসা পর্যন্ত অপেক্ষা করো। আল্লাহ ফাসিক লোকদের হেদায়াত করেন না”। সূরা তওবাহ :২৪\nসুতরাং ইসলামী আন্দোলনের কর্মীদেরকে সকল পরিস্থিতিতেই ধৈর্য্য, হিকমত ও সাহসী ভূমিকা পালন করতে হবে। আল্লাহর উপর ভরসা করে নিয়মতান্ত্রিক পন্থায় সকল পরিস্থিতির মোকাবিলার জন্য প্রচেষ্টা অব্যহত রাখতে হবে। সময়ের ব্যবধানে জুলুম-নিপীড়নের অমানিশা ছেদ করে প্রজ্জলিত হবে শক্তির আলোকময় ধ্রুবতারা। আর সে আলোক-উজ্জল স্বপ্নীল সমাজ গঠনের মধ্য দিয়েই আসবে আন্দোলনের সফলতা।


মায়ের মৃত্যুশোক সইতে না পেরে মারা গেলো ২ মেয়ে! | Dhaka Tribune Bangla\nপ্রকাশিত ০৫:৫০ সন্ধ্যা নভেম্বর ১১, ২০২০\nমায়ের মৃত্যুতে মেয়েরা অত্যধিক কান্নাকাটি করেছিলেন\nপঞ্চগড়ের বোদা উপজেলায় মায়ের মৃত্যুশোক সইতে না পেরে দুই মেয়ের মৃত্যু হয়েছে বলে জানা গেছে। মঙ্গলবার (১০ নভেম্বর) সন্ধ্যায় ঠাকুরগাঁও আধুনিক সদর হাসপাতালে তাদের মৃত্যু নিশ্চিত করা হয়।\nমৃত দুজন হলেন—চৈতি রানী (৩০) ও স্বরজনি বালা (৫০)। তাদের বাড়ি বোদা উপজেলার চন্দনবাড়ি ইউনিয়নের কুমারপাড়া খলিফাপুর এলাকায়।\nচন্দনবাড়ি ইউনিয়ন পরিষদের (ইউপি) চেয়ারম্যান মোয়াজ্জেম হোসেন বাবুল জানান, মঙ্গলবার বার্ধক্যজনিত কারণে ওই এলাকার রাম কিশোর বর্মণের স্ত্রী পঞ্চমী বেওয়া (৯০) মারা যান। তাকে দেখতে তার ছয় মেয়েসহ স্বজনরা বাসায় আসেন। মায়ের মৃত্যুতে তার সন্তানেরা দিনভর কান্নাকাটি করেন। বিকেলে পঞ্চমীর লাশ বাড়ির পাশের শ্মশানে সৎকার করা হয়। সব অনুষ্ঠানে শেষে বাড়ি ফেরার সময় আকষ্মিক পঞ্চমীর ছোট মেয়ে ঠাকুরগাঁও সদর উপজেলার ফাড়াবাড়ি এলাকার পলাশ চন্দ্র রায়ের স্ত্রী চৈতি রানী (৩০) বুকে ব্যথা অনুভব করেন এবং কিছুক্ষণ পরেই অজ্ঞান হয়ে পড়েন। তাৎক্ষণিক মাইক্রোবাসে করে তাকে ঠাকুরগাঁও আধুনিক সদর হাসপাতালে নিয়ে যাওয়া হয়। সঙ্গে তার বড় বোন বোদা উপজেলার সাকোয়া ইউনিয়নের ডাঙ্গাপাড়া এলাকার সুশীল চন্দ্র রায়ের স্ত্রী স্বরজনি বালাসহ স্বজনরা ছিলেন। যাওয়ার পথে স্বরজনি বালাও বুকে ব্যাথা অনুভব করেন এবং একইভাবে অজ্ঞান হয়ে পড়েন।\nহাসপাতালে নিয়ে যাওয়ার পর ঠাকুরগাঁও আধুনিক সদর হাসপাতালের কর্তব্যরত চিকিৎসক তাদের মৃত ঘোষণা করেন।\nচন্দনবাড়ি ইউপি সদস্য জাকারিয়া হাবিব জানান, পঞ্চমী বেওয়া মারা যাওয়ার পর মায়ের মৃত্যুতে মেয়েরা অত্যধিক কান্নাকাটি করেছিলেন। মায়ের মৃত্যু শোক সহ্য করতে না পেরে তাদের মৃত্যু হতে পারে। মা ও দুই মেয়ের মৃত্যুর বিষয়ে এলাকায় চাঞ্চল্যের সৃষ্টি হয়।\nপঞ্চমী বেওয়ার নাতি কামিনী কুমার রায় জানান, “ছোট পিসি অসুস্থ হয়ে পড়লে তাকে মাইক্রোবাসযোগে ঠাকুরগাঁও নিয়ে যাচ্ছিলাম। বড় পিসিও গাড়িতে ছিল। ছোট পিসিকে দেখে একসময় বড়পিসিও অসুস্থ হয়ে পড়ে। দুজনকে ঠাকুরগাঁও হাসপাতালে নিয়ে গেলে ডাক্তার তাদের মৃত ঘোষণা করে।”\nবোদা উপজেলার সাকোয়া ইউনিয়নের ডাঙ্গাপাড়া এলাকার সুশীল চন্দ্র রায় জানান, সকাল ১১টার দিকে আমার স্ত্রী স্বরজনি বালা ও তার ছোট বোনের সৎকার করা হয়েছে।\nঠাকুরগাঁও আধুনিক সদর হাসপাতালের আবাসিক মেডিকেল অফিসার (আরএমও) ডা. রাকিবুল আলম ওই দুইজনকে মৃত ঘোষণা করেন। তার সঙ্গে মোবাইলে যোগাযোগ করা হলে তিনি জানান, হাসপাতালে আনার আগেই তাদের মৃত্যু হয়েছিল। তাদের হৃদরোগ থাকতে পারে। মায়ের মৃত্যু শোক সহ্য করতে না পেরেও এমনটি হতে পারে।


ব্রুড ওয়াচেস মূল্য India মধ্যে 19 Feb 2019 এতালিকা | PriceDekho.com\nব্রুড ওয়াচেস Indiaেমূল্য\nব্রুড ওয়াচেসIndia 2019 এর মধ্যে\nযে দৃশ্য ব্রুড ওয়াচেস দাম করুন India মধ্যে 19 February 2019 এ হিসাবে। মূল্য তালিকা জন্য অনলাইন শপিং6মোট ব্রুড ওয়াচেস অন্তর্ভুক্ত করা হয়েছে। India মধ্যে সর্বনিম্ন মূল্য পণ্য বিশেষ উল্লেখ, মূল বৈশিষ্ট্য, ছবি, রেটিং এবং আরো অনেক সহ খুঁজুন। এই বিষয়শ্রেণীতে অন্তর্ভুক্ত সর্বাধিক জনপ্রিয় পণ্য ব্রুড B অরেঞ্জ 101 এনালগ ওয়াচ ফর ওমেন SKUPDetAmn হয়। এই সর্বনিম্ন দামের করুন একটি সহজ মূল্য তুলনা জন্য Flipkart, Snapdeal, Indiatimes, Shopclues, Homeshop18 মত সমস্ত প্রধান অনলাইন দোকানে থেকে প্রাপ্ত হয়।\nজন্য মূল্যের শ্রেণি ব্রুড ওয়াচেস এ\nযে জন্য মূল্যের ব্রুড ওয়াচেস এর যখন আমরা পণ্য বাজারে দেওয়া হচ্ছে সম্পর্কে সব কথা পরিবর্তিত হয়। সবচেয়ে ব্যয়বহুল পণ্যের ব্রুড র্প্ৰ এনালগ ওয়াচ ফর ওমেন SKUPDetsJ5 Rs. 514 এ মূল্য নির্ধারণ করা হয়। পক্ষান্তরে সর্বনিম্ন মূল্য নির্ধারণ করা পণ্যের ব্রুড B অরেঞ্জ 101 এনালগ ওয়াচ ফর ওমেন SKUPDetAmn Rs.154 এ উপলব্ধ। দাম এই প্রকরণ প্রিমিয়াম পণ্য থেকে পছন্দ করে নিন অনলাইন ক্রেতারা একটি সাশ্রয়ী মূল্যের পরিসীমা দেয়। এই অনলাইন মূল্য করুন Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR অনলাইন কেনাকাটার জন্য ইত্যাদি মত সব প্রধান শহরগুলোতে জুড়ে বৈধ?\n5 % করুন 27 %\nশীর্ষ 10ব্রুড ওয়াচেস\nব্রুড ১২পব এনালগ ওয়াচ ফর ওমেন\nব্রুড B অরেঞ্জ 101 এনালগ ওয়াচ ফর ওমেন\nব্রুড র্প্ৰ এনালগ ওয়াচ ফর ওমেন


WB Election 2021: People of Barrackpore want industry - Anandabazar\nWB Election 2021: People of Barrackpore want industry\nWB Election: বোমা-গুলি নয়, বন্ধ কারখানার ভোঁ ফের শুনতে চায় এলাকা\nব্যারাকপুর ১৯ এপ্রিল ২০২১ ০৫:২১\nবিক্ষোভ: শ্যামনগরের ওয়েভারলি জুটমিলে শ্রমিকদের রাস্তা অবরোধ\nপ্রায় তিনশো বছর ধরে বাঙালির মুখে ঘুরছে এই গান― ‘এমন মানবজমিন রইল পতিত, আবাদ করলে ফলত সোনা....’\nব্যারাকপুর মহকুমার হালিশহরের ভিটেয় বসে লিখেছিলেন রামপ্রসাদ সেন।\nহালিশহরের কয়েক কিলোমিটার আগে শ্যামনগরের ঘোষপাড়া রোডে ওয়েভারলি জুটমিল। মিলের সামনেই একটি সাইকেল সারানোর দোকানে বসে রামদয়াল দুবে, আসগর আলিরা। জুটমিলের মতোই ক্ষয়াটে চেহারা, তোবড়ানো গাল। “পাঁচ মাস মিল বন্ধ। রোজগার নেই হাজার চারেক মজদুরের। বাচ্চাদের খাওয়ানোর টাকাও শেষ।’’― বলেন রামদয়াল। আসগর বললেন, ‘‘ভুখা পেট দোজখ (নরক) হোতা হ্যায়। ইয়ে জাহান্নম খতমই নাহি হোতা।’’\nবিটি রোডের ধার দিয়ে সরু অলিগলি হয়ে লুমটেক্স জুটমিলের মজদুর বস্তি। গিজগিজে ভিড় রাস্তায়। প্রতিটি ল্যাম্পপোস্ট বা উঁচু জায়গায় ঝুলছে বিজেপি আর\nতৃণমূলের পতাকা, প্রার্থীদের কাটআউট। লুমটেক্সের শ্রমিক কালী হেলা বলেন, ‘‘হপ্তায় কখনও দু’দিন, কখনও তিন দিন কাজ মেলে।’’ ভিড়ের মধ্যে থেকেই সুরজ পাসোয়ান বলেন, ‘‘শিফটের সময়ে ভোঁ (সাইরেন) বাজলে বুকে একটা জোর পেতাম। বুঝতাম, কাজ থাক বা না থাক, মিলটা অন্তত চালু আছে! এখন আর সেই বাঁশি বাজে না। কর্তাদের সঙ্গে যোগাযোগ হলে বলবেন, বাঁশিটা আগের মতো যেন বাজানো হয়।’’ প্রায় বন্ধ মিলের বাঁশি শোনার আকুতি শুনে চুপ করে যান সবাই।\nকারখানার বাঁশি নেই। তবে, শব্দ প্রবল ভাবে আছে এই শিল্পাঞ্চলে। সেই শব্দে নিরাপত্তার অভাব এতটাই প্রকট যে ঘরের\nদরজা-জানলা বন্ধ করে কাঁপতে থাকেন মানুষ। ঘোষপাড়া রোড ধরে ঢুকে পড়ুন ভাটপাড়ায়। আপনি পৌঁছে গেলেন সাম্প্রতিক কালে রাজ্যের সব চেয়ে ‘উপদ্রুত’ এলাকায়। গত লোকসভা ভোটের পর থেকেই এই এলাকার মানুষ,\nসকাল-সন্ধে বোমা-গুলির শব্দের সঙ্গেই ঘর করেন। হঠাৎই বন্ধ হয়ে যায় স্কুল, দোকানপাট। তবে ‘দোজখের দৃশ্য’-র ভিডিয়ো দেখালেন এলাকার এক চিত্র সাংবাদিক।\nভিডিয়োটিতে দেখা যাচ্ছে, ১২-১৪ বছরের একদল বালক দমাদ্দম বোমা ছুড়ে চলেছে। উল্টো দিকে পুলিশ। মানবজমিনে এমন আবাদ দেখলে কী বলতেন রামপ্রসাদ, তা তিনিই জানেন!\nভাটপাড়ার কাছেই কাঁকিনাড়ায় মস্ত বাজার। সেখানকার এক ব্যবসায়ী বলেন, ‘‘গোলমালের জেরে গত বছর ইদে ব্যবসা লাটে উঠেছিল। এ রকম চললে পথে বসব। নেতাদের অনুরোধ, এলাকার শান্তিটুকু ফিরিয়ে দিন।’’\nএটাই মূল চাওয়া ভাটপাড়া-সহ শিল্পাঞ্চলের ছ’টি বিধানসভা কেন্দ্রের বাসিন্দাদের। শান্তি ফিরলে, কাজ ফিরবে। কিন্তু শান্তি ফেরাবে কে? ব্যারাকপুরের এক পুলিশকর্তার কথায়, ‘‘এখানে অপরাধী বলে কিছু হয় না। সবাই কোনও না কোনও রাজনৈতিক নেতার ছত্রচ্ছায়ায় আছে। অনেকটা বিহার-উত্তরপ্রদেশের মতো।’’ তাই পুলিশও এদের সঙ্গে মিলেমিশে থাকে। রাতে অনেক সময়েই দেখা যায়, পুলিশের গাড়ির পাহারাতেই সরিয়ে ফেলা হচ্ছে বন্ধ কারখানার যন্ত্রপাতি।\nতৃণমূলে থাকার সময়ে অর্জুন সিংহ ছিলেন শুধু ভাটপাড়ার বিধায়ক। দল বদলে তিনি এখন বিজেপি-র প্রবল\nপরাক্রমশালী সাংসদ। লোকসভা ভোটে নোয়াপাড়া ছাড়া এখানকার সব ক’টি কেন্দ্রেই তৃণমূলের চেয়ে এগিয়ে গিয়েছিলেন তিনি। জেতার পরে তাঁর সমর্থকেরা একের পর এক দখল করেছিল তৃণমূলের পার্টি অফিস ও পুরসভা। ছেলে পবনকে ভাটপাড়ার বিধায়ক করে এবং\nনোয়াপাড়ার বিধায়ক ভগ্নিপতি সুনীল সিংহকে বিজেপি-তে টেনে শক্তি বাড়িয়েছেন অর্জুন। দেওয়ালে পিঠ ঠেকে যাওয়া তৃণমূলের দরকার ছিল অর্জুন সিংহের সঙ্গে ‘পাঙ্গা’ নেওয়ার মতো শক্তপোক্ত মানুষের। তাই অর্জুনের বিরোধী হিসেবে সুবোধ অধিকারীকে রাখা হল সামনে। ভোটের প্রচারের ফাঁকে নিজের অফিসে বসে সুবোধ বলেন, ‘‘আমি বিজেপি-তে ছিলাম। অর্জুনের বিরুদ্ধে আমার লড়াই। সেই অর্জুন বিজেপি-তে ঢুকতেই আমাকে তৃণমূল শিবিরে আসতে হল।’’ ফলে অর্জুনের দখলে চলে যাওয়া হালিশহর, কাঁচরপাড়া, নৈহাটি, ভাটপাড়া পুরসভা ফের কব্জায় আনলেন সুবোধ। এলাকায় তাঁর নাম, ‘রিকভারি এজেন্ট’। অর্জুনের দখলে চলে যাওয়া পার্টি অফিসগুলোও ‘রিকভার’ হল অনেকটাই। ইনাম হিসেবে দল সুবোধকে প্রার্থী করেছে বীজপুরে। তাঁর বিপরীতে বিজেপির সর্বভারতীয় নেতা মুকুল রায়ের ছেলে শুভ্রাংশু। আসন ‘রিকভারির’ মস্ত চ্যালেঞ্জ নিয়ে দিনরাত খাটছেন সুবোধ, তাঁর পুরনো দল\nবিজেপির বিরুদ্ধে। আর শুভ্রাংশু বাড়ি বাড়ি গিয়ে বোঝাচ্ছেন, তাঁর পুরনো দল তৃণমূলকে একটি ভোটও না দিতে।\nশুধু সুবোধই নন, অর্জুনের এক সময়ের ‘ডান হাত’ বিজেপির অরুণ ব্রহ্মও এখন তৃণমূলে। সম্প্রতি দল ছাড়ার আগে শ্যামনগরে বিজেপি অফিসটি তিনি কার্যত ধুলোয় মিশিয়ে দিয়ে গিয়েছেন। তৃণমূলের দাবি, গোটা শিল্পাঞ্চলে এখন ঘর অনেকটা গুছিয়ে নেওয়া গিয়েছে। মিটিং-মিছিল-জনসভার ভিড়ও সে কথাই বলছে। তবে দু’দলের সক্রিয় সমর্থকেরাও কে কখন বিজেপি, কে তৃণমূল— তা ঠাহর করতে হিমশিম খেতে হয় মানুষকে। সাদাকালো যুগের মহম্মদ রফির সেই বিখ্যাত গান মনে পড়ে যায়, ‘এক দিলকে টুকরে হাজার হুয়ে, কহি ইঁহা গিরা, কহি উঁহা গিরা...।’\nযে যে দিকেই থাক, ব্যারাকপুর লোকসভা কেন্দ্রের অধীন প্রায় সব ক’টি বিধানসভা আসনে অর্জুনই কার্যত মূল প্রতিপক্ষ তৃণমূলের। বীজপুরে অবশ্য শুভ্রাংশু\nঅর্জুনের ছায়া থেকে বেরিয়ে কব্জির জোরেই লড়ছেন। নৈহাটির জাঁদরেল তৃণমূল প্রার্থী পার্থ ভৌমিকের ভাবমূর্তিই তাঁর প্লাস পয়েন্ট। রাজনীতির ময়দানে নেমে ব্যারাকপুরের তৃণমূল প্রার্থী রাজ চক্রবর্তীও সেই ভাবমূর্তির ভরসাতেই রয়েছেন। তবে তাঁর বিপরীতে বিজেপিতে রয়েছেন সম্প্রতি গুলিতে নিহত মণীশ শুক্লর বাবা চন্দ্রমণি শুক্ল। সেখানেও দাপটের গল্প। আর মণীশের গড়ে ভাঙন ধরানো যে রীতিমতো শক্ত কাজ, তা ভালই বুঝছেন রাজ। পাশাপাশি গোটা শিল্পাঞ্চলে রয়েছে\nবাঙালি-অবাঙালি প্রচারের চোরাস্রোত। বিজেপি অনেকটাই ভরসা রেখেছে তাতে। এর পিছনেও রয়েছে অর্জুনের দাপট।\nব্যারাকপুরে দাপটের কথা হবে আর তাতে থাকবেন না প্রাক্তন সিপিএম সাংসদ তড়িৎ\nতোপদারের নাম, তা হয়? সকালে একদফা প্রচার সেরে পড়ন্ত বিকেলে প্রবীণ তড়িৎবাবু বাড়ির বারান্দায় বসে কাচের গ্লাসে লাল চা খাচ্ছেন। গত লোকসভা নির্বাচনে এই বাড়িতে একান্তে মিটিং করে গিয়েছিলেন অর্জুন। সেখানে কী কথা\nহয়েছিল তা নিয়ে মুখ খোলেননি কেউই। এ বার চায়ে চুমুক দিয়ে তড়িৎবাবু বললেন, ‘‘যে সব বাম ভোট রামে গিয়েছিল, তার বেশির ভাগই ফিরবে।’’\nএই ভোট ফেরার অপেক্ষাতেই রয়েছেন মোর্চার একঝাঁক\nতরুণ, নবীন প্রার্থী। তবে সমর্থকদের মধ্যে ‘আগে রাম, পরে বাম’-পন্থীরা কি কমজোরি হয়েছেন? বিজেপি নেতারা বলছেন, লোকসভার মতো এ বারেও বাম-জমিনের ফসল তুলবেন তাঁরাই। তৃণমূলের পাল্টা আশা, ত্রিপুরার প্রাক্তন মুখ্যমন্ত্রী মানিক সরকারের কথায় কাজ হবে।\nগায়ের ‘রাম-গন্ধ’ এ বার মুছবেন অনেক বাম সমর্থক। যার ‘প্রসাদ’ পাবে ঘাসফুল।\nজটিল পাটিগণিতে সবার শেষ পর্যন্ত ভরসা ‘রাম-প্রসাদ’ই।\nচাকদহে বাড়ির সামনে বিজেপি কর্মীর দেহ উদ্ধার, পলাতক তৃণমূলের অঞ্চল সভাপতি\nBarrackpore West Bengal Assembly Election 2021


বুধবার নতুন অ্যাপ উদ্বোধন করতে যাচ্ছে রেলওয়ে - Kaler Alo\nবুধবার নতুন অ্যাপ উদ্বোধন করতে যাচ্ছে রেলওয়ে\nপ্রকাশিতঃ 8:48 pm | June 21, 2022\nট্রেনের টিকিট, ভাড়া, গন্তব্যসহ নানা ফিচার নিয়ে তৈরি ‘রেলসেবা’ নামে একটি নতুন মোবাইল অ্যাপ উদ্বোধন করতে যাচ্ছে বাংলাদেশ রেলওয়ে। অ্যাপটি তৈরি করেছে ‘সহজ-সিনেসিস-ভিনসেন জেভি’।\nমঙ্গলবার (২১ জুন) রেলপথ মন্ত্রণালয়ের জ্যৈষ্ঠ তথ্য কর্মকর্তা মো. শরিফুল আলমের পাঠানো এক আমন্ত্রণপত্র থেকে এ তথ্য জানা যায়।\nতিনি বলেন, রেলসেবা নামে নতুন একটি মোবাইল অ্যাপের উদ্বোধন করতে যাচ্ছে বাংলাদেশ রেলওয়ে। অ্যাপটিতে ট্রেনের টিকিট, ভাড়া, গন্তব্যসহ নানা ফিচার যুক্ত করা হচ্ছে।\nশরিফুল আলম বলেন, আগামী বুধবার (২২ জুন) দুপুরে রেলমন্ত্রী মো. নুরুল ইসলাম সুজন রেল ভবনে মোবাইল অ্যাপসটির উদ্বোধন করবেন। এসময় তিনি আসন্ন ঈদ উল আযহা উপলক্ষে রেলওয়ের টিকিট বিক্রির কার্যক্রম নিয়েও কথা বলবেন।


গাজীপুরে গ্রামীন ব্যাংকের সাবেক কর্মকর্তা-কর্মচারীদের মানববন্ধন-সমাবেশ - গাজীপুর কণ্ঠ\nHome/গাজীপুর/গাজীপুরে গ্রামীন ব্যাংকের সাবেক কর্মকর্তা-কর্মচারীদের মানববন্ধন-সমাবেশ\nগাজীপুর কণ্ঠ ডেস্ক : গ্রামীণ ব্যাংকে সরকার ঘোষিত শতভাগ পেনশন সমর্পণকারীদের জন্য উৎসব ভাতা, চিকিৎসা ভাতা, পেনশন পুন:স্থাপনের দাবিতে গাজীপুরে গ্রামীন ব্যাংক অবসর প্রাপ্ত কর্মকর্তা-কর্মচারী কল্যাণ সমিতি উদ্যোগে মানববন্ধন ও সমাবেশ অনুষ্ঠিত হয়েছে।\nশুক্রবার সকালে গাজীপুর পিটিআইয়ে অবস্থিত শহীদ আহসান উল্লাহ মাস্টার অডিটোরিয়ামের সামনে এ মানববন্ধন অনুষ্ঠিত হয়েছে।\nপরে সংগঠনের ভারপ্রাপ্ত সভাপতি মো. আলমাছ উদ্দিনের সভাপতিত্বে শহীদ আহসান উল্লাহ মাস্টার অডিটোরিয়ামে অনুষ্ঠিত সমাবেশ ও স্মরণসভায় বক্তব্য রাখেন সংগঠণের প্রধান উপদেষ্টা মো. মাহবুবুল হক, সাধারণ সম্পাদক মো. জালাল উদ্দিন আহমেদ, ইনডিপেনডেন্ট ২৪. টিভির চিফ নিউজ এডিটর আশিস সৈকত প্রমূখ।\nঅনুষ্ঠানে প্রধান উপদেষ্টা মো. মাহবুবুল হক বলেন, অন্যান্য ব্যাংকে সরকার ঘোষিত প্রজ্ঞাপনের উল্লেখিত দাবিগুলো মানা হলেও গ্রামীন ব্যংকে মানা হচ্ছে না। তাই তিনি গ্রামীন ব্যাংকে দ্রুত ওইসব দাবি বাস্তবায়নের অনুরোধ জানিয়েছেন।\nঅনুষ্ঠানের শুরুতে সংগঠনের প্রয়াত সভাপতি সামসুল আরেফিনের স্মৃতিচারণ করা হয়।\nগাজীপুরে 'জাল দলিলের মাধ্যমে নামজারী', প্রতারক কারাগারে\n৯ম জাতীয় কাব ক্যাম্পুরীর আনুষ্ঠানিকতার সমাপ্তি\nকালীগঞ্জ বাসস্ট্যান্ডে চাঁদাবাজির দায়ে একজনকে কারাদণ্ড এবং টায়ার ফ্যাক্টরিকে জরিমানা\nটঙ্গীতে তুরাগ তীরের ৪৬ ভবন গুঁড়িয়ে দিল বিআইডব্লিউটি\n‘অনুদানের চেক নিয়ে’ নির্বাহী ম্যাজিস্ট্রেট রুবাইয়া ইয়াসমিনের আবেগঘন স্ট্যাটাস


জুমবাংলা ডেস্ক: বঙ্গোপসাগরে ধেয়ে আসা ‘ফণী’র সম্ভাব্য আঘাতে মানুষের প্রাণহানি রোধ এবং সম্পদের ক্ষতি কমিয়ে আনতে সরকার সর্বাত্মক প্রস্তুতি নিয়েছে। খবর বাসসের।\nদুর্যোগ ব্যবস্থাপনা ও ত্রাণ প্রতিমন্ত্রী মো. এনামুর রহমান আজ বিকেলে সচিবালয়ে বাংলাদেশ ক্লাইমেট চেঞ্জ জার্নালিস্ট ফোরাম (বিসিএজএফ) এর সদস্যদের সাথে মতবিনিময়কালে এ কথা বলেন।\nপ্রতিমন্ত্রী বলেন, বঙ্গোপসাগরে অবস্থানরত ‘ফণি’র বর্তমান অবস্থান এবং গতিবিধি দুর্যোগ মন্ত্রণালয় এবং সংশ্লিষ্ট দফতর, অধিদফতর সার্বক্ষণিক মনিটর করছে। এছাড়া প্রধানমন্ত্রীর নির্দেশে সারাদেশে আওয়ামী লীগ, যুবলীগ, শ্রমিকলীগ, ছাত্রলীগসহ সহযোগী সংগঠনসমূহকেও মাঠ পর্যায়ে কাজে লাগানো হয়েছে।\nতিনি দেশের যে কোন দুর্যোগ ও জলবায়ু পরিবর্তনজনিত ঝুঁকি মোকাবেলায় এবং জনসচেতনতা সৃষ্টির জন্য গণমাধ্যমকে উদ্যোগী ভূমিকা নেয়ার আহ্বান জানান।\nসচিবালয়ে দুর্যোগ ও ত্রাণ মন্ত্রণালয়ের সভা কক্ষে অনুষ্ঠিত এ মতবিনিময় অনুষ্ঠানে বক্তব্য রাখেন মন্ত্রণালয়ের সিনিয়র সচিব মো. শাহ কামাল, বিসিজেএফ’র সভাপতি ও দৈনিক জনকন্ঠের নগর সম্পাদক কাওসার রহমান, সাধারণ সম্পাদক ও দৈনিক বর্তমান’র চীফ রিপোর্টার মোতাহার হোসেন।\nপ্রতিমন্ত্রী বলেন, ঘুর্ণিঝড় ফণি থেকে উপকূলীয় মানুষ, গবাদিপশু, হাস-মুরগী, ছাগল, মহিষ রেডক্রিসেন্ট কর্মী এবং স্থানীয় আওয়ামী লীগসহ সহযোগী সংগঠনের নেতা কর্মীদের দিয়ে নিকটস্থ আশ্রয় কেন্দ্রে আনার কাজ চলছে। একই সাথে সম্পদের যাতে ক্ষতি কম হয় সেজন্যও প্রয়োজনী পদক্ষেপ নেয়া হয়েছে।


গত ২-৩ দিন ধ’রে ফেস’বুক প্রোফাইল আ'ইডির পাসওয়ার্ড নি’য়ন্ত্রণে নেই ঢাকাই সিনেমা’র জ'নপ্রিয় অ’ভিনেত্রী প'রীমনির। জা’না গেছে, তার ফ্যান পেইজ'টি ঠিক থাক'লেও নিজে’র প্রোফাইল আ'ইডি এখন তার নি’য়ন্ত্রণের বাইরে। এ বি'ষয়ে প'রীমনিনি ব'লেন, কি কারণে আমা’র ফেস’বুক আ'ইডি ডিজেবল হয় তা নিজেও জানি না। তবে কারও হয়তো আমা’র ফেস’বুক আ'ইডি …\nবিয়েতে মাংস কম দেওয়ায় তুমুল সংঘ’র্ষ, আ’হত ১০\nপটুয়াখালীর ম'হিপুরে বি'য়ে বা'ড়িতে মাংস কম দেওয়াকে কে’ন্দ্র করে কনে ও বরপক্ষের সংঘ’র্ষে অ’ন্তত ১০ জ'ন আ’হত হয়েছেন। এর মধ্যে গু’রুতর আ’হত রাসে'ল (২৫), সে'লিম (৩০) ও হাসানকে (২৬) ক'লাপাড়া হাসপাতা'লে ভর্তি করা হয়েছে। শুক্রবার (৯ এপ্রিল) দুপুর তিনটার দিকে বি’পিনপুর গ্রা'মে এ ঘ’টনা ঘ’টে। এস'ময় ভাঙচুর করা হয় বি'য়ের …\nআম’রা আমাদের জীবনকে উন্নত শিখ'রে নিয়ে যেতে যথেষ্ট প'রিশ্রম করি । তার জ'ন্য অবশ্যই লাগে সততা। সততা ছাড়া জীবনে সাফল্য আ'সা অস'ম্ভব ব্যা'পার। কিন্তু এর পাশাপাশি শাস্ত্র মতে এমন বেশ কিছু জিনিস থেকে থাকে যেগুলো আমাদের জীবনে সফলতার সা'থে জ'ড়িয়ে থাকে । অর্থাৎ জীবনে সফলতা নির্ভর করে যাদের উপ'র । …\nচলতি বছরের ১ জুলাই থেকে স’ব অ'বৈ’ধ মোবাইল হ্যান্ডসেট ব’ন্ধ করা শুরু হবে ব'লে জা’নিয়েছেন বিটিআরসির চেয়ারম্যান শ্যামসুন্দর শিকদার। তবে বর্তমা'নে যেস’ব অ'বৈ’ধ হ্যান্ডসেটে সংযোগ চালু আ'ছে সেগুলো নিব’ন্ধনের সু'যোগ দেয়া হবে। বৃহস্পতিবার (৭ জানুয়ারি) রা'জধানীর রমনায় বিটিআরসি কা'র্যালয়ে টেলিকম সাং'বাদিকদের সা'থে মতবিনিময় সভায় এস’ব ক'থা ব'লেন বিটিআরসির চেয়ারম্যান। এ …\nবালিশের নিচে রসুন রাখলে যেসব উপকার মিলবে!\nখাবারে রসুন দিলে স্বাদ কয়েক গুণ বেড়ে যায়। মাংস হোক বা সা'ধা'রণ তরকারি, সামা'ন্য রসুনেই হয় বাজিমাত। তবে স্বাদের পাশাপাশি, স্বা’স্থ্যের পক্ষেও যে রসুনের জুড়ি মেলা ভার তা অনেকেরই জা’না। কিন্তু জা’নেন কি রসুন না খেয়েও, শুধু বালিশের তলায় এক কোয়া রসুন রাখলেও মেলে উপকার। হার্টে'র স’মস্যা থেকে শুরু করে …\nস্বা'মী-স্ত্রী কমপক্ষে- ১• স্ত্রী’র সা'থে হাসি ঠাট্টা মজা করা স্বা'মীর কর্তব্য। — হযরত মোহাম্ম’দ (সঃ)২.বৌয়েরা ঘ'রের লক্ষ্মী হয়। এদেরকে যত বেশি ভা'লোবাসা দেওয়া হয়, তত বেশি সংসারে শান্তি আসে।— হু’মায়ুন আ'হমেদ। ৩. স্ত্রী’কে যথেষ্ট প'রিমাণে স'ময় দিন, নাহলে যথেষ্ট প'রিমাণে বি'শ্বা’স করুন। সংসার আর যু’দ্ধক্ষেত্র মনে হবে না। — সুনীল …\nমেয়েরা যখন স’হবাসের জন্য পাগল হয়ে যায়!\n‘ন্দরী না’রীদের আ'পন করে নিতে যেস’ব করবেন – না’রী-পুরু’ষের প’রস্প'রের প্র'তি আবেদন আক’র্ষণ সৃষ্টির আদিপ'র্ব থেকেই। প্রত্যেক না’রী বেশভূষায় সাজসজ্জায় চান প্রিয় পুরু’ষের সামনে নিজেকে আ’কর্ষণীয় মোহনীয় করে তুলতে। আবার একইভাবে প্র'তিটি পুরু’ষেরও চাওয়াথাকে পোশাকে স্টাইলে বাচনভ’’ঙ্গিতে যেকোনও সু’ন্দরী না’রীর কাছে নিজেকে অন্যতম করে উ'পস্থাপন ক’রতে। কিন্তু মনে মনে চাইলেও …\nএনজিও কর্মকর্তার সঙ্গে আ’পত্তিকর অবস্থায় প্রবাসীর সুন্দরী স্ত্রী, ছবি ভাইরাল!\nশ’রীয়তপুরের নড়িয়ায় এক এনজিও ক’র্মকর্তার স’ঙ্গে ইতালি প্র'বাসীর সু’ন্দরী স্ত্রী'র আ’পত্তি’কর ছবি ফেস’বুকে ভা’ইরাল হয়েছে। এ ঘ’টনায় পুরো উ'পজে’লায় তোলপাড় সৃষ্টি হয়েছে। ওই প্র'বাসীর স্ত্রী'র বা'ড়ি নড়িয়া উ'পজে’লার ডিঙ্গামা'নিক ই'উনিয়নের সালধ গ্রা'মে। আর মনির হোসেন সরদার নড়িয়া পৌরসভার ১ নম্বর ওয়ার্ডের প্রেমতলা গ্রা'মের আব্দুর রা'জ্জাক সরদারের ছেলে। বুধবার দুপুরে ‘নড়িয়ার …\nঘরে স্ত্রী -সন্তান রেখে স্কুলের ছাত্রীকে বিয়ে করলেন শিক্ষক\nআ'গের পক্ষের স্ত্রী স’ন্তান থাকা স্বত্ত্বেও স্কুলের ছাত্রীকে পা’লিয়ে নিয়ে বি'য়ে, মুর্শিদাবাদ থেকে মিউচুয়াল ট্রান্সফার নিয়ে বীরভূমের স্কুলে কাজে যোগদান ক’রতে শিক্ষককে বা’ধা গ্রামবাসীদের, ভ’য় আবার যদি কো’নো ছাত্রীকে নিয়ে পা’লিয়ে যান শিক্ষক! আজ বীরভূমের সাঁইথিয়া থা’না এ'লাকার দেরিয়াপুর অ'ঞ্চল উ'চ্চ বিদ্যালয়ে নতুন এক শিক্ষককে কাজে যোগ দিতে বা’ধা দিতে …\nসারা মা'সের বাজার অনেকেই একস’ঙ্গে করে থাকেন। সেখানে চালও থাকে। অনেকেই আবার বেশি প'রিমাণে চাল কিনে সং’রক্ষণও করেন। সেক্ষেত্রে একটা স’মস্যার স'ম্মু’খীন অনেককেই হতে হয়। আর তা হচ্ছে চালে পোকা ধ’রা। অনেকেই এই স’মস্যা নিয়ে চিন্তিত হয়ে প’ড়েন। তবে উপায় জা’না থাক'লে এস’ব স’মস্যার স'মাধান করা খুব স'হজ। চলুন আজ …


শিঘ্রই হচ্ছে আগৈলঝাড়া উপজেলা ও কলেজ ছাত্রলীগের কমিটি গঠন - Gournadi.com\nপ্রচ্ছদ/আর্কাইভ/শিঘ্রই হচ্ছে আগৈলঝাড়া উপজেলা ও কলেজ ছাত্রলীগের কমিটি গঠন\nশিঘ্রই হচ্ছে আগৈলঝাড়া উপজেলা ও কলেজ ছাত্রলীগের কমিটি গঠন\nআগৈলঝাড়া সংবাদদাতা ॥ বরিশালের আগৈলঝাড়া উপজেলা ও কলেজ ছাত্রলীগের কমিটি গঠন করা হবে শিঘ্রই। এ লক্ষে পদের বিপরিতে আগহেী প্রার্থিরা তাদের ব্যাক্তিগত তথ্য সংশ্লিষ্টদের কাছে জমা দিয়েছেন। একাধিক পদের নেতাদের বিরুদ্ধে তাদের শিক্ষা সনদ জালিয়াতির অভিযোগ ও প্রমান করতে মরিয়া হয়ে উঠেছে তাদের প্রতিপক্ষ পদের প্রার্থিরা। সভাপতিপদে ১১জন ও সাধারণ সম্পাদক পদে ১০ জনের নাম পাওয়া গেছে বলে সংশ্লিষ্ঠ সুত্রে জানাগেছে। কমিটি গঠন হলে দীর্ঘ দিনের জমে থাকা ক্ষোভ অপসারন হতে চলছে আগৈলঝাড়ার তরুন ছাত্রলীগ নেতাদের। নতুন কমিটিতে ছাত্রলীগ নেতারা সভাপতি, সাধানরণ সম্পাদ, সাংগঠনিক সম্পাদক পদ-সহ গুরুত্বপূর্নপদ পাওয়ার জন্য দৌড় ঝাপের শেষ মূহুর্তে এখন সকলেই চিন্তিত।\nদীর্ঘ প্রায় একযুগ পরে আগৈলঝাড়া উপজেলা ছাত্রলীগের নতুন কমিটি গঠনের কথাশুনে উদীয়মান ছাত্রনেতাদের মাঝে প্রাণচাঞ্চলতা দেখা দিয়েছে। অনেকে উপজেলা ও জেলার নেতাদের আর্শিবাদ পাওয়ার জন্য তাদের মনযুগিয়েও চলেছে। উপজেলা আওয়ামীলী অফিসে প্রতিদিন যার যার পছন্দের প্রার্থী নিয়ে চলতো আলোচনা। যারা সভাপতি সম্পাদক হবে তার দলের নেতাদের দৃষ্টি আর্কষনের জন্য দলিয় সভা-সমাবেশে লোক সমাগমের প্রতিযোগিতা চলতো প্রতিনিয়ত। ছাত্রলীগের কমিটি গঠন নিয়ে উপজেলা সদর এখন সরগরম। সভাপতি ও সম্পাদক পদের প্রার্থীতা নিয়ে জল্পনা কল্পনার শেষ পর্যায়। দলিয় অফিস থেকে শুরু করে চা’য়ের দোকানে চলছে আলোচনা।\nদলিয় সূত্রে জানাগেছে, কিছুদিন পূর্বে উপজেলা ছাত্রলীগ সাবেক সভাপতি মো. কামরুজ্জামান আজাদ সেরনিয়াবাতের সভাপতিত্বে উপজেলা আওয়ামলীগ অফিসে এক সভা অনুষ্ঠিত হয়। ওই সভায় ঘোষনা দেওয়া হয়, যারা নতুন কমিটিতে পদ পেতে আগ্রহী তারা পদের নাম উল্লেখ করে তাদের জীবন বৃত্তান্ত জমা দেয়া নির্দেশ দেয়া হয়। সে অনুযায়ি উপজেলা ছাত্রলীগ সভাপতি পদে আবেদন করেছে, কলেজ ছাত্রলীগ সভাপতি বরুন কুমার বাড়ৈ, মো. মিন্টু সেরনিয়াবাত, এরশাদ পাইক, উজ্জল হোসেন খলিফা, মেহেদী হাসান শাহাজদা, মাসুদ সেরনিয়াবাত, রেজাউল করিম মিঠু সেরনিয়াবাত, সহিদ উদ্দিন সরদার, রুহুল আমিন। সাধারণ সম্পাদক প্রার্থী পদে- সুমন অধিকারী, মেহিদী হাসান সেরনিয়াবাত রতন, মাহামুদুল ইসলাম সেরনিয়াবাত সাগর, রুহুল আমিন, মো. শামীম হোসেন, মেহেদী হাসান শাহাজদা, উজ্জল হোসেন খলিফা। সাংগঠনিক সম্পাদক পদে মো. রাহাত হোসেন। আগৈলঝাড়া শহীদ আব্দুর রব সেরনিয়াবাত ডিগ্রী কলেজ শাখা ছাত্রলীগ নতুন কমিটি সভাপতি প্রার্থী মল্লিক মহিউদ্দিন নান্না, শিকদার মনির হোসেন, সাধারণ সম্পাদক পদে সৌরভ মোল্লা, জাহিদ হাওলাদার, মিরাজুল ইসলাস মিরাজ। এদের মধ্যে দলের দূর্দিনে যারা দলের কাছে ছিলেন তাদেরকে নিয়ে একটি কমিটি গঠন করা হবে বলে তারা আশাবাদি হলেও দলের হাই কমান্ড সূত্রে জানাগেছে, জেলা আওয়ামীলীগ সভাপতি আবুল হাসানাত আবদুল্লাহই ঠিক করবেন কে কোথায় থাকবে। একাধিক পদের নেতাদের বিরুদ্ধে তাদের শিক্ষা সনদ জালিয়াতির অভিযোগ ও প্রমান করতে মরিয়া হয়ে উঠেছে তাদের প্রতিপক্ষ পদের প্রার্থিরা। তারা এসংক্রান্ত সংবাদ প্রকাশের জন্য সাংবাদিকদের কাছেও ধর্না দিচ্ছেন। যাতে ওই সংক্রান্ত সংবাদ দলের শীর্ষ নেতাদের দৃষ্টি গোচর হয়।\nএদিকে উপজেলা ছাত্রলীগ সাবেক সভাপতি মো. কামরুজ্জামান আজাদ সেরনিয়াবাতের কাছে কমিটি গঠনে তারিখ জানতে চাইলে তিনি বলেন, যারা প্রার্থী হতে ইচ্ছুক তাদের কাছ থেকে আবেদন জমা নেয়া হয়েছে। সম্মেলনের দিন তারিখ নির্ধারন করা হয়নি, তবে শিঘ্রই কমিটির রুপ রেখা ঘোষনা করা হবে বলে তিনি জানান।\nমেডিক্যাল ভর্তি পরীক্ষায় বরিশাল রেটিনার সাফল্য\nঝালকাঠিতে সুফিয়া কামাল ফেলো সমাবেশ


হায় ভারতবর্ষ! ছেলেধরা গুজবে গণপিটুনিতে মৃত্যু এবার গুগলের ইঞ্জিনিয়ারের! – প্রিয় বন্ধু বাংলা\nহোম > জাতীয় > হায় ভারতবর্ষ! ছেলেধরা গুজবে গণপিটুনিতে মৃত্যু এবার গুগলের ইঞ্জিনিয়ারের!\nহোয়াটস্যাপে ‘ছেলেধরা’ ভুয়ো খবরের জেরে ত্রিপুরা, মহারাষ্ট্রের পর এবার কর্ণাটকের বিদারে গণপিটুনিতে মৃত্যু হল গুগলের এক সফটওয়্যার ইঞ্জিনিয়ারের। হাসপাতালে গুরুতর জখম অবস্থায় চিকিৎসা চলছে ৪ জনের, তাদের মধ্যে একজনের অবস্থা রীতিমত সঙ্গীন। স্থানীয় সূত্রের খবর কাতারের নাগরিক মহম্মদ সালাম সম্প্রতি হায়দ্রাবাদে তাঁর বন্ধু তথা প্রাক্তন গুগল-কর্মী মহম্মদ আজমের বাড়ি বেড়াতে আসেন। আজ সালাম, আজম ও তাঁদের তিন বন্ধু গাড়ি করে লং ড্রাইভে বেরোন। বিদারে পৌঁছে তাঁরা গাড়ি থামান এবং আশেপাশে কিছু শিশু দেখতে পেয়ে তাদের চকোলেট দেন।\nএমনিতেই কিছুদিন ধরে বিদারে ছেলেধরা গুজব ছড়ানো বেশ কিছু ম্যাসেজ হোয়াটস্যাপে ঘুরতে থাকায় এলাকাবাসী সন্ত্রস্ত ছিলেন। সেখানে হঠাৎ করে অপরিচিত পাঁচ যুবককে স্থানীয় শিশুদের চকোলেট বিলি করতে দেখে ভিড় বাড়তে থাকে। ওই পাঁচ যুবকের মধ্যে একজন আবার বিদেশী হওয়ায় সন্দেহ আরো বাড়ে এবং সেখান থেকে তীব্র কথা কাটাকাটি শুরু হয়। ওই পাঁচ যুবক প্রথমে নিজেদের নিরাপরাধ প্রমানে কথা চালিয়ে গেলেও অবস্থা বেগতিক দেখে গাড়িতে করে পালিয়ে যায়।\nকিন্তু স্থানীয় উত্তেজিত জনতা এরপর বাইকে করে তাদের পিছু ধাওয়া করে। কিছুদূর যাওয়ার পর একটি মোটরবাইকে গাড়িটি ধাক্কা মেরে উল্টে যায়। পিছু ধাওয়া করা জনতা ততক্ষনে টেনে হিঁচড়ে গাড়ি থেকে পাঁচ যুবককে বের করে বেদম প্রহার শুরু করে। খবর পেয়ে ঘটনাস্থলে পুলিশ পৌঁছাতে পৌঁছাতে ঘটনাস্থলেই গণপিটুনিতে মৃত্যু হয় মহম্মদ আজমের। বাকি চারজনকে উদ্ধার করে পুলিশ চিকিৎসার জন্য হাসপাতালে নিয়ে যায়। পুলিশ সূত্রে জানা গেছে কয়েকজন মহিলা সহ এই ঘটনায় মোট ৩২ জনকে গ্রেপ্তার করা হয়েছে।


বাস কাউন্টারে ১০ মাসের সন্তান রেখে মা উধাও! | আমাদের সময়.কম – AmaderShomoy.com\nবাস কাউন্টারে ১০ মাসের সন্তান রেখে মা উধাও!\nপ্রকাশের সময় : October 12, 2020, 10:59 pm\nআপডেট সময় : October 12, 2020 at 10:59 pm\nঅনলাইন ডেস্ক: চট্টগ্রামে মাত্র ১০ মাসের এক ছেলে সন্তানকে বাস কাউন্টারে রেখে উধাও হয়েছেন এক মা। আজ সোমবার চট্টগ্রাম মহানগরীর পাহাড়তলী থানার অলঙ্কার মোড়ের স্টার লাইন বাস কাউন্টারে এ ঘটনা ঘটে।\nপরে শিশুটিকে উদ্ধার করে স্বজনদের কাছে ফিরিয়ে দিয়েছে পাহাড়তলী থানা পুলিশ। ঘটনার বিষয়ে পাহাড়তলী থানার ভারপ্রাপ্ত কর্মকর্তা (ওসি) মইনুর রহমান বলেন, শিশু সন্তানটি মায়ের গর্ভে থাকাকালীন বাবা অন্যত্র চলে যায়। এরপর মা অন্য একজনের সঙ্গে প্রেমের সম্পর্কে জড়িয়ে পড়েন। তাই শিশুটিকে রেখে গেছেন বলে প্রাথমিকভাবে জানা গেছে।\nঘটনার বিবরণ দিয়ে তিনি বলেন, সকালে স্টারলাইন কাউন্টারের আশপাশে থাকা টহল টিম খবর পায়, কাউন্টারে এক শিশু কান্না করছে। সেখানে প্রবেশ করে কাউন্টারের লোকজনের সঙ্গে কথা বলে টহল টিম জানতে পারে, এক নারী তার সন্তানকে রেখে গেছেন। ওই নারী তার সন্তানকে রেখে যাওয়ার সময় অন্য এক নারী সেখানে উপস্থিত ছিলেন। তাকে বলেন, বাচ্চাটিকে দেখতে। এমন ভাব করেন, যেন তিনি সন্তানকে রেখে কিছু আনতে যাচ্ছেন। ফলে ওই নারী সন্দেহ করেননি। কিন্তু দীর্ঘক্ষণ না আসায় শিশু কান্না শুরু করলে শিশুর মায়ের সন্ধান শুরু হয়। এরপর টহল টিম সেখানে পৌঁছে।\n কুষ্টিয়ায় অবৈধ সম্পর্ক দেখে ফেলায় শিশু সানজিদাকে হত্যা করেছে আপন ফুপু ≣  মসজিদে বিস্ফোরণে পুলিশের করা মামলার আলামত বুঝে পেয়েছে সিআইডি ≣ স্ট্রোকে আক্রান্ত হলে তাৎক্ষণিক করণীয়\nতিনি বলেন, পরে শিশুর সঙ্গে একটি টিকাদানের কার্ড পাওয়া যায়। সেই কার্ডে একটি ঠিকানা ছিল। সেই ঠিকানার সূত্র ধরে খোঁজ নেওয়া হয় বান্দরবান জেলার লামা উপজেলায়। লামার একজন মেম্বার জানান, শিশুটির খালা-খালু নগরীর বায়েজিদ বোস্তামী থানা এলাকায় থাকেন। পরে বায়েজিদ বোস্তামী থানা এলাকা থেকে শিশুর খালা-খালুকে খুঁজে থানায় আনা হয়। এরপর শিশুটিকে স্বজনদের কাছে হস্তান্তর করা হয়। শিশুটির খালা-খালু পারিবারিকভাবে এই বিষয়টি সমাধান করবেন বলে পুলিশকে জানিয়েছেন।বাংলাদেশ প্রতিদিন


খাবার তো নিজেই ধর্ম! হিন্দু ডেলিভারি বয়ের দাবিতে অর্ডার বাতিল করা জব্বলপুরের যুবককে মোক্ষম জবাব জ্যোম্যাটোর - The Bengal Story\nMonday, November 29th, 2021, 11:17:13 PM\nখাবার তো নিজেই ধর্ম! হিন্দু ডেলিভারি বয়ের দাবিতে অর্ডার বাতিল করা জব্বলপুরের যুবককে মোক্ষম জবাব জ্যোম্যাটোর\nWritten By Published On Thursday, August 1st, 2019, 7:41:56 AM IST Last Updated Thursday, August 1st, 2019, 10:31:42 AM IST\n‘খাবারের কোনও ধর্মীয় ভেদাভেদ নেই, খাবার নিজেই ধর্ম’, মধ্যপ্রদেশের জনৈক অমিত শুক্লার ‘হিন্দু’ ডেলিভারি বয়ের আবেদন নস্যাৎ করে জোম্যাটোর ট্যুইট প্রশংসা কুড়িয়েছে নেটিজেনদের।\nমঙ্গলবার রাতে মধ্যপ্রদেশের জব্বলপুরের বাসিন্দা জনৈক অমিত শুক্লা অনলাইন ফুড ডেলিভারি অ্যাপ জোম্যাটোয় খাবার অর্ডার করেছিলেন। তবে জোম্যাটোর কাছে তাঁর আবেদন ছিল, ফুড ডেলিভারি বয় যেন হিন্দু হন। এ নিয়ে জোম্যাটোকে একের পর এক মেসেজ করেন তিনি। কিন্তু জোম্যাটো সেই আবেদন গ্রাহ্য না করায়, শেষে অর্ডার বাতিল করে দেন অমিত শুক্লা।\nএরপর জোম্যাটোকে বিঁধে সোশ্যাল মিডিয়ায় ক্ষোভ উগরে দেন অমিত শুক্লা। একটি ট্যুইটে তিনি লেখেন, ‘এইমাত্র জোম্যাটোর অর্ডার বাতিল করলাম।’ অমিতের দাবি, তাঁর খাবার ডেলিভারির দায়িত্ব দেওয়া হয়েছিল এক অহিন্দু ডেলিভারি বয়কে। তিনি জোম্যাটোর কাছে আবেদন করেন, ওই ডেলিভারি বয়ের বদলে কোনও হিন্দু ডেলিভারি বয়কে যেন তাঁর খাবার পৌঁছনোর দায়িত্ব দেওয়া হয়। সেই আবেদন গ্রহণ না করায় খাবারের অর্ডার বাতিল করে দেন বলে ট্যুইটারে জানান জব্বলপুরের ওই যুবক।\nবুধবার ভোরে জোম্যাটোর তরফে সোশ্যাল মিডিয়ায় এক ছোট্ট প্রতিক্রিয়া দেওয়া হয়। লেখা হয়, ‘খাবারের কোনও ধর্মীয় ভেদাভেদ নেই, সে নিজেই ধর্ম’। জোম্যাটোর প্রতিষ্ঠাতা দীপেন্দর গোয়েল ট্যুইটে লেখেন, ভারতের মূল্যবোধের পথে বাধা হয়, এমন কোনও ব্যবসা তাঁরা করবেন না। ধর্মান্ধতা ও গোঁড়ামির জবাবে জোম্যাটোর প্রতিক্রিয়ার সাধুবাদ নেটিজেনদের মধ্যে।\nযদিও অমিত শুক্লা নামে ওই ব্যক্তির অভিযোগ, অর্ডার বাতিল করার পর টাকা ফেরত পাননি তিনি। এ নিয়ে আদালতে যাবেন বলে হুঁশিয়ারি দিয়েছেন জব্বলপুরের ওই যুবক।


দৈনিক জালালাবাদ | সর্ষের ভূত তাড়াবে কে? সর্ষের ভূত তাড়াবে কে?\nপ্রকাশিত হয়েছে : ২০ জুন ২০২১, ৯:২৯:৩৮ অপরাহ্ন\nগতকাল বিভিন্ন পত্র-পত্রিকায় ‘জামিন পেলেন বরখাস্ত ডিআইজি (প্রিজন্স) পার্থ’ শীর্ষক একটি সংবাদ প্রকাশিত হয়েছে। এতে বলা হয়েছে, যে আসামীকে একাধিকবার জামিন দেয়নি দেশের সর্বোচ্চ আদালত, সেই আসামীকেই গোপনে জামিন দিয়ে মুক্তির সুযোগ করে দিয়েছেন ঢাকার বিশেষ জজ আদালত। আদেশের পর সুপারসনিক গতিতে জামিন নিয়ে ইতোমধ্যে কাশিমপুর কারাগার থেকে বেরিয়ে গেছেন বরখাস্তকৃত সিলেট কেন্দ্রীয় কারাগারের ডিআইজি (প্রিজন্স) পার্থ গোপাল বনিক।\nএতে আরো বলা হয়েছে, ২০১৯ সালের ২৮ জুলাই পার্থ গোপাল বনিককে ৮০ লাখা টাকাসহ রাজধানীর ধানম-ির ভূতের গলির বাসা থেকে গ্রেফতার করে দুদক। এ অর্থের তথ্য গোপন করে পাচারের চেষ্টা করছিলেন তিনি। মামলা হয় অর্থপাচার ও ঘুষ নেয়ার অভিযোগে। এরপর একাধিকবার হাইকোর্টে জামিন চান সাবেক এই কারা কর্মকর্তা। তবে সেই আবেদনে সাড়া না দিয়ে মামলাটি ৬মাসের মধ্যে নিষ্পত্তির নির্দেশ দেন আদালত। কিন্তু গত বৃহস্পতিবার ঢাকার ৫নং চেম্বার জজ আদালত তার জামিন দেন। বিষয়টি দুদকের জানার আগেই তড়িঘড়ি করে জামিনের আদেশ পৌঁছে দেয়া হয় কারাগারে। মুক্তি পান দুর্নীতির অভিযোগে আটক আইন প্রয়োগকারী সংস্থার এই ঊর্ধ্বতন কর্মকর্তা। এই জামিনে অবাক হয়েছেন ঢাকা জজ কোর্টের দুদকের আইনজীবিরা। তারা বলেন, মামলা নিষ্পত্তিতে হাইকোর্টের নির্দেশনায় মনোযোগের বদলে দ্রুত এমন জামিন আদেশ নজিরবিহীন।\nউপরোক্ত ঘটনাটি একটি বিচ্ছিন্ন ঘটনা হলেও এতে দেশের আইনশৃংখলা ও বিচার বিভাগে বিদ্যমান অনিয়ম ও নৈরাজ্যের চিত্র ফুটে ওঠেছে। বলা বাহুল্য, বাংলাদেশের বর্তমান অর্থনৈতিক দৈন্যদশা ও পশ্চাতপদতার অন্যতম প্রধান কারণ দুর্নীতি। আর দুর্নীতির এই চেইন ক্ষমতার শীর্ষ থেকে নি¤œস্তর পর্যন্ত বিস্তৃত। ফলে অতীতের বিভিন্ন আন্তর্জাতিক মূল্যায়নে বাংলাদেশ বিশ্বের সবেচেয়ে দুর্নীতিগ্রস্ত দেশগুলোর মধ্যে শীর্ষ পর্যায়ে থাকতে দেখা যাচ্ছে। এজন্য এদেশের ক্ষমতাসীন নেতানেত্রীদের মাঝে বিন্দুমাত্র অনুশোচনা কিংবা অপরাধবোধ লক্ষণীয় নয়। আর এর ধারাবাহিকতায় চলছে লাগামহীন দুর্নীতি। উঁচুপদের কেউ কখনো দুর্নীতির দায়ে আটক হলেও তাকে মুক্ত করতে দল ও প্রশাসনের দুর্নীতিবাজদের বেগ পেতে হচ্ছে না। বরখাস্তকৃত ডিআইজি (প্রিজন্স) পার্থর ক্ষেত্রেও এমনটি ঘটতে দেখা গেছে। যে ক্ষেত্রে হাইকোর্টে জামিনের জন্য বার বার আবেদন সত্বেও অপরাধের গুরুত্ব বিবেচনায় হাইকোর্ট জামিন না দিয়ে মামলাটি দ্রুত বিচারের নির্দেশ দেন, সেক্ষেত্রে নি¤œ আদালত অর্থাৎ বিশেষ জজ আদালত কীভাবে সেই আদেশ বিবেচনায় না নিয়ে একজন গুরুতর অপরাধীকে জামিন দিলেন, এটা সত্যিই যুগপৎ বিস্ময়কর ও উদ্বেগজনক। বিষয়টিকে ন্যায় বিচার ও আইনের ক্ষেত্রে অশনি সংকেত বললেও ভুল হবে না। কারণ গুরুতর অপরাধীরা বিশেষভাবে আইন শৃংখলা রক্ষাকারী বাহিনীর সদস্য হয়ে অপরাধ অপকর্মের সাথে জড়িত ব্যক্তিরা যদি সহজে ছাড় পেয়ে যায়, তবে দেশে মারাত্মক অপরাধ অপকর্ম যে বৃদ্ধি পাবে, এতে কোন সন্দেহ নেই। আইন শৃঙ্খলা রক্ষাকারী বাহিনীর ঊর্ধ্বতন কর্মকর্তা ও দায়িত্বশীল ব্যক্তি হওয়া সত্বেও দুর্নীতিমূলক কর্মকা-ে জড়িত হওয়ায় পার্থ গোপাল বনিককে জামিন দেননি হাইকোর্ট। হাইকোর্টের সিদ্ধান্তটি ছিলো যথার্থ ও ন্যায় সংগত। কিন্তু আইনের ফাঁকফোকর ব্যবহার করে তার দুর্নীতিবাজ সহযোগীরা ঠিকই তার জামিনের ব্যবস্থা করেছে। ছাড়িয়ে নিয়ে গেছে।\nইতোমধ্যে বিভিন্ন পত্র-পত্রিকায় এদেশের স্বাস্থ্য বিভাগসহ বিভিন্ন বিভাগে সংঘটিত বহু দুর্নীতির খবর প্রকাশিত হয়েছে। কিন্তু এসব ঘটনার সাথে জড়িতদের এ পর্যন্ত আদৌ কোন বিচার বা শাস্তি হয়েছে কি-না, এ ব্যাপারে সন্দিহান সচেতনমহল। আর সাধারণ মানুষের এসব বিষয় নিয়ে তেমন কোন আগ্রহ নেই। কারণ ছোট বড়ো কোন দুর্নীতির ঘটনা এখন তাদের মাঝে তেমন কোন প্রতিক্রিয়া বা আলোড়ন সৃষ্টি করে না। তারা মনে করেন, এদেশের সকল বিভাগ ও খাতই দুর্নীতিগ্রস্ত এবং এটা বন্ধ করার কোন সুযোগ বা সম্ভাবনা নেই। নিজের দেশ অর্থাৎ জন্মভূমি নিয়ে এমন ধারণা গোটা জাতির জন্য চরম লজ্জাজনক ও হতাশাব্যঞ্জক। আর এসবের জন্য মূলতঃ দায়ী এদেশের রাজনৈতিক নেতৃত্ব। নেতানেত্রীদের সদিচ্ছা থাকলে দেশের প্রশাসনসহ সকল ক্ষেত্রের দুর্নীতির রাশ টেনে ধরতে বেশী দিন লাগবে না। উদাহরণস্বরূপ বলা যায়, চীনের মতো বড়ো ধরণের কোন ঘুষ-দুর্নীতির অপরাধে অভিযুক্ত কোন আমলাকে যদি ফায়ারিং স্কোয়াডে মৃত্যুদ- কার্যকর করা হয়, তবে রাতারাতি দেশের সব দুর্নীতিবাজ আমলা-কর্মচারীরা সতর্ক হয়ে যাবে, দুর্নীতি থেকে বিরত থাকবে। এটা চ্যালেঞ্জ দিয়ে বলা যায়। কিন্তু কে নেবে এমন পদক্ষেপ? যারা নেয়ার দায়িত্বে তারাও পার্থ গোপাল বনিকের মতো দুর্নীতিবাজ, দুর্নীতির সহযোগী। বলা যায়, সর্ষেতে যদি ভূত থাকে, তবে সেই ভূত তাড়াবে কে?


তুম্ব্রু খালের প্লাবন, সীমান্ত চুক্তি ও আমাদের কূটনীতি - parbattanews\nশুক্রবার আগস্ট ৬, ২০২১\nআপডেট: ২০২১-০৮-০৬ ১৩:৫৮:২৬\nতুমব্রুতে এই দুর্যোগ চলাকালেই ঘুমধুম ইউনিয়ন যুবলীগের সভাপতি ছৈয়দুল বশরকে নিজের গাঁটের টাকা খরচ করে দুর্গত লোকজনের সেবায় নেমে পড়তে দেখা গেছে। স্থানীয় জন-প্রতিনিধিরাও ছিলেন স্বক্রিয়। নাইক্ষ্যংছড়ি উপজেলা প্রশাসন এসেছেন এগিয়ে। সর্বশেষে আজ (৫ আগস্ট, ২০২১) পার্বত্য চট্টগ্রাম বিষয়ক মন্ত্রণালয়ের মন্ত্রীও ঘুমধুম সফরে এসেছেন; ঘুমধুম ইউনিয়ন পরিষদ ভবনের প্রাঙ্গণে আয়োজিত সভায় যোগ দিয়েছেন; করেছেন ত্রাণ বিতরণও।\nমর্মন্তুদ এই প্লাবনের জন্যে স্থানীয়রা মূলত মিয়ানমার কর্তৃক আন্তর্জাতিক আইন লঙ্ঘন করে তুম্ব্রু খালে অবৈধভাবে সেঁতু-নির্মাণ করে এর নিচে স্লুইস গেট স্থাপন করাকেই দায়ী করেছেন। মিয়ানমার এই অপকর্মটি করে ২০১৯ খ্রিষ্টাব্দের দিকে। স্থানীয়দের দাবী, ওই সময় মিয়ানমারকে কার্যকরভাবে বাধা দেয়া গেলে অবস্থার এতোটা অবনতি রোধ করা যেতো।\nউক্তরুপ সুস্পষ্ট চুক্তি এবং আন্তর্জাতিক আইনে এবং দ্বিপাক্ষিক বন্ধুত্বপূর্ণ সম্পর্ক বজায় রাখার স্বার্থে তা প্রতিপালনের বাধ্যবাধকতা থাকলেও মিয়ানমার বারংবার চুক্তিভঙ্গ করেছে। নাফ নদীতে গায়ের জোরে বাঁধ নির্মাণের উদ্যোগ নিয়েছে একাধিক বার। ২০০০ সালে হোয়াইক্যং ইউনিয়নের তোতারদিয়ার পাশে নাফ নদীতে মিয়ানমারের বাঁধ নির্মাণের অপচেষ্টা এবং এই ঘটনাকে কেন্দ্র করে সীমিত আকারে সংঘটিত সীমান্ত-সংঘাতের কথা তো সুবিদিত। সেই সময় বাংলাদেশের সীমান্তরক্ষী বাহিনীর দৃঢ়তায় মিয়ানমারের ওই অপচেষ্টা ভন্ডুল হয়ে যায়। কিন্তু, ২০১৯ সালে মিয়ানমার তুম্ব্রু খালে সেতু নির্মাণ করে এর নিচে স্লুইস গেইট স্থাপনের উদ্যোগ নিলে বাংলাদেশের তরফে কার্যকর কোন প্রতিবাদই করা হয়নি। বরং ওই সময় এটির সঙ্গে সরাসরি সংশ্লিষ্ট একটি কর্তৃপক্ষের তরফে গণমাধ্যমে জানানো হয়, ‘তুমব্রু খালের ওপর মিয়ানমার কর্তৃপক্ষ কাঁটাতারের বেড়া সংস্কার করছে। খালের ওপর আগে কাঠের খুঁটি ছিল, সেটি পানিতে নষ্ট হয়ে যাওয়ায় সেখানে আরসিসি পাকা পিলার দেয়া হচ্ছে। এটি কোনো সেতু বা বাঁধ নির্মাণ নয়।’ (সূত্র: দৈনিক ইনকিলাব, ১৪ জানুয়ারি, ২০১৯)। এ বিষয়ে দৈনিক ঢাকা ট্রিবিউন’র একটি প্রতিবেদন থেকে জানা যাচ্ছে, এ বিষয়ে কক্সবাজারের জেলা প্রশাসক মো. কামাল হোসেন বলেছিলেন, বিষয়টি তাঁর নজরে এসেছে এবং এ ব্যাপারে ব্যবস্থা নিতে পররাষ্ট্র মন্ত্রণালয়কে জানানো হচ্ছে। (সূত্র: দৈনিক ঢাকা ট্রিবিউন, ১০ জানুয়ারি, ২০১৯)। প্রশ্ন হলো, তুম্ব্রু এলাকাটি বান্দরবান পার্বত্য জেলার অংশ হলেও বান্দরবানের জেলা প্রশাসকের পরিবর্তে কক্সবাজারের জেলা প্রশাসককে কেন এ নিয়ে মাথা ঘামাতে হলো? কিংবা পররাষ্ট্র মন্ত্রণালয়কে এ নিয়ে আদৌ অবহিত করা হয়েছিলো কিনা এবং তা করা হয়ে থাকলে উক্ত মন্ত্রণালয়ের তরফে কী ব্যবস্থা নেয়া হয়েছিলো?\nPrevious PostPrevious ধর্ষণ ধামাচাপা দিতে হত্যা করা হয় গৃহবধূ সবিতাকে: পুলিশ সুপার\nNext PostNext শিবিরে মাটি খুঁড়ে মিললো ২ লাখ ৬৮ হাজার ইয়াবা, রোহিঙ্গা পিতা পুত্র আটক


জাতীয় নিরাপত্তায় প্রাধিকার কোনটি : মানুষ না সেতু\n০৪ সেপ্টেম্বর ২০২১, ২০:৩৩\nএকটি সেতু ধসে পড়লে তা তৈরি করা যায়, একটি মানুষ চলে গেলে তাকে সৃষ্টি করা যায় না। সোভিয়েত ইউনিয়নের একনায়ক স্ট্যালিন জমানার একটি কাহিনী। কোনো একটি ট্রাক্টর কারখানার ম্যানেজারকে স্ট্যালিন নির্দেশ দিয়েছিলেন মাসে ১০ হাজার ট্রাক্টর তৈরি করতে। এভাবে বহু কারখানার কর্তৃপক্ষকে স্ট্যালিন নিজে ফোন করে উৎপাদন বাড়ানোর কঠোর নির্দেশ দিতেন। সব টুকে রাখতেন নোটবুকে। এসব করে নিজেকে একজন কঠোর প্রশাসক ভাবতে মজা পেতেন স্ট্যালিন, যা সব একনায়কই করে থাকেন।\nসবাই জানত স্ট্যালিনের ওই নির্দেশের মানে কি। লক্ষ্যমাত্রা অর্জন না হলে কপালে কী হতে পারে তাও অনেকে অনুমান করতেন, ভয়াবহ সব কাহিনী শুনতেন। ট্রাক্টর কারখানার ম্যানেজার তার ইঞ্জিনিয়ারদের সাথে বৈঠক করে দেখতে পেলেন যে, সর্বোচ্চ শক্তি নিয়োগ করেও তারা হয়তো ৯ হাজার ট্রাক্টর বানাতে পারবেন। কিন্তু স্ট্যালিন ও তার পেটোয়া গোয়েন্দা সংস্থা এনকেভিডির খুনি, নিপীড়ক কর্তাদের কথা মাথায় রেখে তিনি সবাইকে ডেকে পরিস্থিতির ব্যাখ্যা দিলেন। জান বাঁচানোর তাগিদে ইঞ্জিনিয়ার, মেকানিক, সাধারণ শ্রমিক সবাই রাত-দিন পরিশ্রম করে গেলেন। বলতে গেলে ২৪ ঘণ্টাই কারখানা সচল রাখা হলো।\nমাস শেষে নির্দিষ্ট দিন স্ট্যালিন রাতে ফোন করলেন ম্যানেজারের বাসার টেলিফোনে। ক’টি ট্রাক্টর বানানো হয়েছে? ৯ হাজার ৯০০টি। ১০০টি কম কেন? রাত-দিন খেটেও এর চেয়ে আর বেশি বানাতে পারিনি। আর যদি ক’টি দিন সময় দেন তবে ১০০টি বানানো যাবে, কাতর কণ্ঠে উত্তর ম্যানেজারের। এসব কথায় মন গলার মতো মানুষ স্ট্যালিন নন। তার মনে স্বপ্ন দ্রুত উন্নতি, বিশ্বে আমেরিকার সমকক্ষ হওয়া। রুক্ষ স্বরে তিনি ম্যানেজারকে জানালেন, তুমি ব্যর্থ হয়েছ; সোভিয়েত ইউনিয়নের সাথে তুমি বিশ্বাসঘাতকতা করেছ, তোমার মতো অকর্মণ্য মানুষ কখনো কমিউনিস্ট হতে পারে না। আমি গোয়েন্দা সংস্থাকে নির্দেশ দিয়েছি তোমাকে তোমার পরিবারসহ হত্যা করতে। তোমাদের কোনো প্রয়োজন নেই আমাদের মহান দেশে। ওরা এখন তোমার বাড়ি ঘিরে আছে। ম্যানেজার জানালার পর্দা সরিয়ে দেখেন অস্ত্র হাতে এনকেভিডির গোয়েন্দারা ঠিকই বাড়ি ঘিরে রেখেছে।\nস্ট্যালিন ফোন ছেড়ে দেয়ার পর মুহূর্তেই ঝড়ের গতিতে দরজা ভেঙে গোয়েন্দারা বাড়িতে প্রবেশ করল। ম্যানেজারসহ তার স্ত্রী ও দেড় বছরের শিশুকে তুলে নিয়ে যাওয়া হলো। শহর থেকে একটু দূরে জঙ্গলের পাশে নিয়ে গুলি করে হত্যা করা হলো তাদের, লাশ ফেলে রাখা হলো পাশ দিয়ে যাওয়া সড়কের ওপর। সবাই জানত, ওভাবেই হত্যা করা হয় ‘উন্নতিতে বাধা প্রদানকারী’ ‘অকর্মণ্য’ নাগরিকদের। স্ট্যালিন এভাবে নিজ দেশের প্রায় সাড়ে চার কোটি নিরীহ নাগরিককে বিভিন্ন কথিত অভিযোগে হত্যা করেছিলেন। মানব ইতিহাসে কোনো একক ব্যক্তির হাতে এটিই সবচেয়ে বড় হত্যাকাণ্ড। এর বাইরে পোল্যান্ড, ফিনল্যান্ড, চেকোশ্লোভাকিয়া, হাঙ্গেরির মতো দেশে চালানো গোপন ও প্রকাশ্য হত্যাযজ্ঞ তো রয়েছেই। এগুলো করে স্ট্যালিন মজা পেতেন। স্যাডিস্টিক মজা। নেশা ছিল অগ্রগতির, শ্রমিক রাজের অগ্রগতির। তাতে কতজন মরল, তা বিবেচ্য ছিল না।\nগত ৩০ আগস্ট ছিল আন্তর্জাতিক গুম প্রতিরোধ দিবস। বাংলাদেশে হারিয়ে যাওয়া, গুম হয়ে যাওয়া অগণিত মানুষের পরিবারের সদস্যরা সে দিন ঢাকায় সমবেত হয়েছিলেন। ছোট্ট শিশুরা সে দিন চোখের পানি ফেলে আকুতি জানিয়েছে, ‘আমার আব্বুকে ফিরিয়ে দাও’। স্ত্রী যেকোনো মূল্যের বিনিময়ে করজোড়ে অনুনয় করেছে- ‘আমার স্বামীকে ফিরিয়ে দাও’।\nযাদের মনে ফুর্তি আছে, যাদের আয় বেড়েছে আশাতিরিক্ত, যেসব রাখাল বালক মাত্র কয়েক বছরে বিশাল ‘অনুসরণীয় ব্যক্তিত্ব’ হয়ে উঠেছেন, যেসব আমলার বেতনভাতা বেড়েছে কল্পনারও অতীত, যেসব রাজনৈতিক নেতাকর্মীর গ্রামের বাড়িতে উঠেছে প্রাসাদ, যেসব গেয়ো অদেখলারা জীবনে প্রথম একটি ফ্লাইওভার দেখে গদগদ, তাদের এসব কান্নায় কি-ই-বা যায়-আসে? তারা কাঁদবে কেন? তাদের মন ব্যথিত হবে কেন? তাদের কিসের দায়? তারা তো সব পেয়েই গেছে, আরো আছে পাইপলাইনে। ওই যে মেট্রোরেল নাকি, তা নিয়ে তাদের তো এখন লাফানোর সময়। এসব কান্না করবে তারাই, যারা অগ্রগতির প্রতিবন্ধক, এ দেশের জন্য যোগ্য নয়!\nএ দিকে গুম দিবসের কান্নার ঠিক পরদিনই ভরা বর্ষায় একটি ফেরির মাস্তুল আঘাত করে পদ্মা সেতুর স্প্যানে। তার পরদিন মুক্তি পায় বহুল আলোচিত, সমালোচিত একজন নায়িকা কাম মডেল। মূল ধারার মিডিয়া, সোশ্যাল মিডিয়ায় এসব ঘটনার পরিপ্রেক্ষিতে প্রকাশিত সংবাদ ও মতামতের তুলনামূলক বিশ্লেষণ করলে যেকোনো বিবেকবান মানুষকেই হতবাক হতে হবে। এর ওপর এ দেশের মানুষ কথায় কথায় নিজেদের মুসলিম পরিচয় নিয়ে গর্ব অনুভব করে, হাজার মাইল দূরে কোনো একটি গোষ্ঠী মাথায় পাগড়ি পরে দাঁড়িয়ে গেলে ইসলাম প্রতিষ্ঠা হয়ে গেছে বলে প্রশান্তি অনুভব করে। অথচ সেসব মানুষই যত না ব্যস্ত একজন নায়িকার হাতে মেহেদিতে লেখা বিশ্লেষণ করা নিয়ে, তার লাখো ভাগের এক ভাগও ওই পিতাহারা শিশুগুলোর ‘আমার আব্বুকে ফিরিয়ে দাও’ হাহাকার নিয়ে চিন্তিত নয়।\nআবার ফেরির মাস্তুল কেন, কোন অ্যাঙ্গেলে আঘাত করল পদ্মা সেতুর স্প্যানে, কেন আঘাত করল, কে এর পেছনে, কারা উন্নয়নের বিরুদ্ধে ষড়যন্ত্র করছে ইত্যাকার সব কথকতা নিয়ে মহাব্যস্ত ষোলোমুখী গবেষকরা। রিটায়ার্ড আমলারা আবার এ ক্ষেত্রে বেশি নয়, হাইপার অ্যাকটিভ। তাদের পোস্টের পর পোস্টে ফেসবুক সয়লাব। কতই না চেষ্টা? যদি সংশ্লিষ্ট মহলের নজরটা পাওয়া যায়! তিনি তো বিপ্লবী জোশে ঝাঁপিয়ে পড়েছেন দেশের সম্পদ রক্ষায়, ওই মহাসম্পদে একটি মাস্তুলের আঘাত নিয়ে। তার বিশ্লেষণ থেকে যদি আসলেই কোনো ষড়যন্ত্রের ক্লু পাওয়া যায়, তো আর কী চাই? কেল্লা ফতে। অবসরে প্রমোশন সম্ভব নাও হতে পারে, তবে বিশেষ নেকনজর তো কনফার্ম। সব তত্ত্ব, আর তত্ত্ব। কোথায় একটু কন্সপিরিসি পাওয়া যায়? এত বড় কথা? জাতীয় নিরাপত্তা শেষ করে দিচ্ছে যে!\nএখন আবার নতুন একটা সিনড্রোমও দাঁড় হয়েছে এসব তত্তে¡র সমান্তরালে। এত দিন কোনো বাড়ি ধসে পড়লে, কোথাও আগুন লাগলে, কেউ ক্রিকেটে পাকিস্তান দলকে সমর্থন করলে, চাই কি পিআইএতে ভ্রমণ করলেও আইএসআই তকমাটা লাগিয়ে দেয়া হতো। সব অসুখের সমাধান ছিল আইএসআই! নাশকতা, জঙ্গি হামলা কোথায় ছিল না আইএসআই! বিনা পয়সায় পাক গুপ্তচর সংস্থা বোধকরি এত প্রচার আর কোথাও পায়নি। এখন ফুরুত করে আইএসআই গায়েব। তাজ্জব কি বাৎ! যাদের এত দিন দেখা যেত আইএসআই, আইএসআই করে জপমালা জপতে; এখন সেই একই শ্রেণীকে দেখছি সব কিছুতে নাকি ‘র’ এর হাত পাওয়া গেছে! নায়িকা, মডেল গ্রেফতার হয়, বলা হয় ‘র’; পদ্মা সেতুতে পাগল পাওয়া যায় তারা নাকি ‘র’; পিলারে ধাক্কা লাগে তাও নাকি ‘র’! তা হলে দাঁড়ালটা কী? বিআইডবিøউটিসির ফেরিগুলোও সরকারি, সারেংরাও সরকারি, পদ্মা সেতুটাও সরকারি। এ অবস্থায় সব জায়গায় ‘র’! এটি কি সাফল্য, না ব্যর্থতা, না হাইপ? আবার এসব চিৎকার, চেঁচামেচিতে নতুন করে জুটেছে জাতীয়তাবাদী বলে পরিচিতজনরাও। তারাও ‘র’ আবিষ্কার করে মহাখুশি। কিন্তু তাদের দৃষ্টিকেও ফাঁকি দেয় ‘আমার আব্বুকে ফিরিয়ে দাও’ বলে বুক ফাটা হাহাকার!\nদ্মা সেতু, যমুনা সেতু আমাদের দেশের অমূল্য সম্পদ। কী পয়েন্ট ইনস্টলেশন-কেপিআই, অর্থাৎ অতি গুরুত্বপূর্ণ অবকাঠামো। এ জন্যই এই দু’টি সেতু এলাকায় সরকার সেনাবাহিনী মোতায়েন করেছে। যেকোনো বাংলাদেশীর কাছেই এই দু’টি সেতু গর্বের। এগুলো আবার স্ট্র্যাটেজিক অবকাঠামোও বটে। যোগাযোগ তো বটেই সামরিক দৃষ্টিকোণ থেকেও এগুলো বিশাল গুরুত্বের দাবিদার। এগুলোর অস্তিত্ব আমাদের জাতীয় নিরাপত্তার সাথে অঙ্গাঙ্গিভাবে জড়িত। এসবের নিরাপত্তা ভঙ্গ হলে সার্বিকভাবে জাতীয় নিরাপত্তাও ব্যাহত হবে, তাতে কোনো সন্দেহ নেই। তবে কোনটার প্রাধিকার আগে? মানুষ? না অবকাঠামো?\nএকটি সেতুর ক্ষতি হলে তা মেরামত করা যাবে, হয়তো কিছু অর্থ খরচ হবে। এমনকি সেতুটি ধসে পড়লেও তা আবার বানানো যাবে, যেমন আমরা ১৯৭১ সালে পাক বাহিনীর দ্বারা উড়িয়ে দেয়া মেঘনা সেতু কম সময়ের মধ্যে মেরামত করেছিলাম। কিন্তু একটি মানুষ গুম হলে, খুন হলে তাকে কি আর পাওয়া যাবে? মানুষ কি রিপ্লেসেবল? মুক্তিযুদ্ধে নিহত একটি মানুষকেও তো মেরামত করা যায়নি, বানানো যায়নি। কিন্তু প্রায় প্রতিটি অবকাঠামো আমরা শুধু মেরামতই করিনি, উন্নত করেছি। অবকাঠামোর ক্ষতি একটি জড় বস্তুর চোখের পানি নয়; গুম হয়ে যাওয়া একটি পরিবারের ক্ষতি চোখের পানি- যারা মানুষ, জড় বস্তু নয়। কোনটি বড়? আমরা আছি পয়েন্ট কামানোর জন্য, দৃষ্টি আকর্ষণের জন্য জড় বস্তু নিয়ে ব্যস্ততা ও উদ্বেগ দেখাতে। আমরা ওই একই পয়েন্ট হারানোর ভয়ে ‘মানুষ মানুষের জন্য’ আপ্তবাক্যটিই অস্বীকার করছি। আমাদের শিক্ষাব্যবস্থা, ধর্মীয় আবহ আমাদেরকে এ শিক্ষাই দিয়েছে! এটিই আমাদের নৈতিকতা একজন মুসলমান হিসেবে গর্ব করার!\nভাষা, ধর্ম ইস্যুতে বাংলাদেশের রয়েছে ইউনিক অবস্থান। এ দেশের ৯৮.৭ শতাংশ মানুষ বাংলা ভাষায় কথা বলে। পৃথিবীতে কোরিয়ার পরই এ ক্ষেত্রে বাংলাদেশের অবস্থান। এ বিবেচনায় আমাদের দেশে সামাজিক যুথবদ্ধতা অনেক অনেক দৃঢ় ও রক সলিড হওয়ার কথা। মুক্তিযুদ্ধের সময় কিন্তু তাই আমরা দেখিয়েছি। সমাজে স্থিতিশীলতা, শান্তি নিশ্চিত করা ও হানাহানি, ভাইয়ে ভাইয়ে রেষারেষি বন্ধ করা জাতীয় নিরাপত্তার অন্যতম অনুষঙ্গ। কারণ এসবই সামাজিক যুথবদ্ধতা নিশ্চিত করে। সবাইকে নিয়েই সমাজ ও রাষ্ট্র। রাজনৈতিক মতবিরোধ ও আদর্শগত বিরোধিতা থাকবেই। কিন্তু যদি একটি রাষ্ট্রে একদল মানুষকে শুধু দৌড়ের ওপর রাখা হয়, গুম করা হয়, চাকরি-ব্যবসায় থেকে বঞ্চিত করা হয় শুধু রাজনৈতিক আদর্শে বিরোধী শিবিরে অবস্থানের কারণে; তা হলে সেই দেশে আজ হোক কাল হোক জাতীয় নিরাপত্তা ভেঙে পড়বেই পড়বে। সেখানে কোনো সেতুতে পিলার বা স্প্যানে ধাক্কা লাগার প্রয়োজন হবে না। একদল মানুষকে শত্রু বানিয়ে, তাদের পরিবারকে চোখের পানিতে রেখে জাতীয় ঐক্য ও জাতীয় নিরাপত্তার স্বপ্ন কেবল হাদাগঙ্গারামরাই দেখতে পারে। যদি তাই না হতো তা হলে ইরাক, লিবিয়া, সিরিয়ার মতো উন্নয়নের জোয়ারে ভাসা দেশগুলোর আজ এ অবস্থা হতো না, পাকিস্তানও ১৯৭১ সালে ভেঙে যেত না। যখন কোনো মানুষ ভাবতে শুরু করে যে, রাষ্ট্র তার শত্রু বা রাষ্ট্র তার প্রতি অন্যায় করেছে; তখন সেই মানুষ আর কখনোই রাষ্ট্রকে ভালোবাসতে পারে না। তখন হয়তো একসময় সে প্রকৃত শত্রæতেই পরিণত হয়ে যায়। সে ক্ষেত্রে করিৎকর্মা গোয়েন্দা কর্তাদের বিশ্লেষণ কোনো কাজ করে না। ইতিহাস তার সাক্ষী। বার্লিন দেয়াল ভেঙে পড়ার পর পূর্ব জার্মানির গোয়েন্দা সংস্থা চেকার ফাইলগুলো তারই সাক্ষ্য দেয়।\nআমি যদি ভাবতেই না পারি যে, এ দেশটি আমার যত্ন নেয়, এ দেশটি আমাকে যোগ্যতানুযায়ী চাকরি বা ব্যবসায় করার অধিকার দেয়, মতপ্রকাশের সুযোগ দেয়; তা হলে কিভাবে একটি দেশ আশা করতে পারে যে, তার জাতীয় নিরাপত্তা নিশ্চিত করবে কয়েকজন মাত্র আমলা দিয়ে? আজ চাকরি নিতে যান- নিরাপত্তা ছাড়পত্র! অর্থাৎ চাকরিপ্রার্থীর খালাতো ভাইয়ের স্ত্রীর পোষা বিড়ালটার যে বন্ধু আছে পাশের বাড়ির মিনি বিড়াল সে কোন রাজনৈতিক আদর্শে বিশ্বাসী তা আগে দেখা হবে এবং সে অনুযায়ীই সিদ্ধান্ত দেবে সংশ্লিষ্ট সংস্থা! ব্যবসায় করতে চান? আপনার পরিচয়? হান্ড্রেড পারসেন্ট জো হুকুম তো? তবেই মিলবে মোক্ষ! তা হলে বাকিরা কী করবে? বাকিরা চলবে কিভাবে? আবার তাদের গুমও করা হবে, খুনও করা হবে? এভাবে চান জাতীয় নিরাপত্তা টিকে থাকুক? শুধু অবকাঠামোটাই জাতীয় নিরাপত্তা? মানুষগুলোর নিরাপত্তা জাতীয় নিরাপত্তা নয়?\nযে দেশে গণতন্ত্র, মতপ্রকাশের স্বাধীনতা থাকে সেখানে কোনো সেতুর পিলারে ফেরি ধাক্কা দেয় না। সেখানে কোথাকার কোনো পাগল ঘোরাফেরা করে না। ‘র’ বা আইএসআই যাই বলি না কেন, তারা এত ছাগল এখনো হয়ে যায়নি যে, সেতু এলাকায় মোতায়েনকৃত বাংলাদেশ সেনাবাহিনীর সামনে উশকোখুশকো কতগুলো পাগল ছেড়ে দেবে। ছাড়লেও এসব ট্যাকটিক্যাল ইনটেলিজেন্স। সেই ব্রিটিশ আমলের প্রশিক্ষণ অনুযায়ী মুচি সেজে, বাদামওয়ালা হয়ে তথ্য আদায়ের মতো বাহাদুর গোয়েন্দাগিরি। তাই তো কলকাতার এসবি রিপোর্ট দিয়েছিল রবীন্দ্রনাথ ঠাকুর একজন সম্ভ্রান্ত মুসলিম পরিবারের সন্তান! কারণ কবিগুরুর যে লম্বা দাড়ি আছে, তিনি লম্বা জোব্বাও পরতেন! আমাদের অবস্থা কি তার চেয়ে খুব একটা এগিয়েছে? না। হাহাকারের দীর্ঘশ্বাস ও অভিশাপে কখনো জাতীয় নিরাপত্তা সংহত হয় না, ক্ষতিগ্রস্ত হয়।\nলেখক : সাবেক সেনা কর্মকর্তা, সাংবাদিক,\nবাংলাদেশ ডিফেন্স জার্নালের প্রধান সম্পাদক


নাক গলাবে না যুক্তরাষ্ট্র! Dhaka Journal\nYou are here: Home » প্রবাসী » নাক গলাবে না যুক্তরাষ্ট্র!\tনাক গলাবে না যুক্তরাষ্ট্র!\nBy ঢাকা জার্নাল on শনিবার, আগস্ট ৩১, ২০১৩\tঢাকা জার্নাল: যুক্তরাষ্ট্র বাংলাদেশের রাজনৈতিক সঙ্কটে নাক গলাবে না বলে সাফ জানিয়ে দিয়েছেন বাংলাদেশে নিযুক্ত যুক্তরাষ্ট্রের রাষ্ট্রদূত ড্যান ডব্লিউ মজীনা।\nশনিবার নগরীর ব্র্যাক সেন্টারে আয়োজিত ‘বাংলাদেশ যুক্তরাষ্ট্র সম্পর্ক ও বঙ্গোপসাগরীয় নিরাপত্তা’ শীর্ষক সেমিনারে প্রধান অতিথির বক্তব্য রাখতে গিয়ে বিষয়টি স্পষ্ট করেন মজীনা।\nমজীনা এ সময় বলেন, বাংলাদেশ সার্বভৌম রাষ্ট্র। কোন সিদ্ধান্ত তাদের ভালো হবে সেটা তারাই নির্ধারণ করবে। যুক্তরাষ্ট্র এ বিষয়ে কোনো মতামত দেবে না।\nসেমিনারের উন্মুক্ত আলোচনা পর্বে বাংলাদেশের চলমান রাজনৈতিক সঙ্কট নিরসনে যুক্তরাষ্ট্র মডারেটরের ভূমিকা পালন করবে কি না —প্রশ্ন রাখা হলে জবাবে মজীনা একথা বলেন।\nমার্কিন দূতাবাসের সহায়তায় সেন্টার ফর ইস্ট এশিয়া ফাউন্ডেশন (সিয়াফ) এ সেমিনারের আয়োজন করে।\nমজীনা আরও বলেন, সমুদ্র সম্পদ ও ভূ-রাজনৈতিক কারণে যুক্তরাষ্ট্রের কাছে বাংলাদেশ অনেক গুরুত্বপূর্ণ।\nবাংলাদেশের সমুদ্র ও সমুদ্র সম্পদের নিরাপত্তা দিতে এসময় যুক্তরাষ্ট্রের আগ্রহের কথা উল্লেখ করেন তিনি।\nপাশাপাশি বাংলাদেশের উপকূলীয় নিরাপত্তা জোরদার করতে মার্কিন নৌবাহিনী বাংলাদেশ নৌবাহিনীকে সক্রিয়ভাবে সহায়তা করছে উল্লেখ করে মজীনা বলেন, কৌশলগত সংলাপে দ্বিপাক্ষিক বিষয় ছাড়াও আঞ্চলিক নিরাপত্তা সংক্রান্ত বিষয়ে বাংলাদেশের মতামতকে বিশেষ গুরুত্ব দেয় যুক্তরাষ্ট্র।\nসাবেক রাষ্ট্রদূত হুমায়ন কবীরের সভাপতিত্বে অনুষ্ঠানে মূল নিবন্ধ উপস্থাপন করেন ড. আতাউর রহমান। স্বাগত বক্তব্য রাখেন সংগঠনটির নির্বাহী পরিচালক নাসিম মাহমুদ।\nস্বাগত বক্তব্য রাখেন সিয়াফ-এর নির্বাহী পরিচালক নাসিম মাহমুদ। আলোচক হিসেবে বক্তব্য রাখেন, সাবেক শিক্ষামন্ত্রী ড. ওসমান ফারুক, সাংবাদিক সাদেক খান, নিরাপত্তা বিশ্লেষক শাহেদুল আনাম খান, কোস্ট গার্ডের মহাপরিচালক রিয়ার এডমিরাল কাজী সারোয়ার হোসেন।\nএছাড়া সেমিনারে চীন ও স্পেনের রাষ্ট্রদূতসহ বিভিন্ন দূতাবাসের কূটনীতিক, বাংলাদেশের সাবেক ও বর্তমান কূটনীতিক, সুশীল সমাজের নেতৃবৃন্দ, শিক্ষাবিদ, নৌবাহিনী ও কোস্ট গার্ডের কর্মকর্তারা উপস্থিত ছিলেন।\nঅস্ট্রেলিয়া, ব্রুনাই, চিলি, কানাডা, জাপান, মালয়েশিয়া, মেক্সিকো, নিউজিল্যান্ড, পেরু, সিঙ্গাপুর, যুক্তরাষ্ট্র, ও ভিয়েতনাম প্রস্তাবিত মুক্ত বাণিজ্য চুক্তির অধীনে টিপিপির সদস্য দেশ। বাণিজ্য বৃদ্ধির লক্ষে টিপিপি প্রতিবছর নেগোসিয়েশনের (আলোচনা) আয়োজন করে আসছে। এ বিষয়ে মজীনা বলেন, গতকাল ব্রুনাইতে টিপিপি’র ১৯তম আলোচনা শেষ হয়েছে।\nমজীনার আশা, বাংলাদেশ টিপিপি’তে (ট্রান্স প্যাসিফিক পার্টনারশিপ) যুক্ত হবে। তিনি মনে করেন, টিটিপিতে যুক্ত হওয়ার মাধ্যমে বাংলাদেশে বিপুল কর্মসংস্থানের সৃষ্টি হবে। জীবন মানের উন্নতি হবে। এর মাধ্যমেই মধ্যম আয়ের দেশে পরিণত হওয়া সহজ হতে পারে।\nতবে তিনি মনে করেন, এটা সহজও হবে না। কারণ সদস্য দেশগুলোকে শ্রমিকদের অধিকার ও নিরাপত্তার বিষয়ে গুরুত্ব দিতে হয়।\nতিনি বলেন, টিপিপিতে যুক্ত হলে বাংলাদেশ বিশ্বের এক নম্বর পোশাক রপ্তানির দেশে পরিণত হবে। ওষুধ, জুতা, চামড়াজাত, পাটজাত পণ্যসহ অন্যান্য পণ্য রপ্তানি বাড়বে। বাংলাদেশের সরকার, ব্যবসায়ীমহল ও সুশীল সমাজ টিপিপিতে যোগ দেওয়ার গুরুত্ব অনুধাবন করতে পারবে।\nদেশের বর্তমান রাজনৈতিক পরিস্থিতিতে বড় রাজনৈতিক দলের মধ্যে সংলাপ অনুষ্ঠানে যুক্তরাষ্ট্রের মধ্যস্থতাকারী হিসেবে ভূমিকা রাখার ইচ্ছা আছে কিনা এমন প্রশ্নের জবাবে মজীনা বলেন, আমি এ রকম মনে করি না। কারণ বাংলাদেশ একটি সার্বভৌম রাষ্ট্র। তাদের যেটা ভালো মনে হবে সেটাই করবে। তবে জনগণের ভালোর জন্য সরকার কাজ করবে এমনটাই আশা করি।\nএ সময় তিনি বলেন, সমুদ্রের খনিজ সম্পদ অনুসন্ধান ও আহরণে বাংলাদেশকে যুক্তরাষ্ট্র সহায়তা দেবে। এছাড়া বঙ্গোপসাগরের নিরাপত্তার রক্ষায় বাংলাদেশের সঙ্গে যুক্তরাষ্ট্র কাজ করছে। তিনি বলেন, সমুদ্র সীমা জয় বাংলাদেশের জন্য গুরুত্বপূর্ণ। যুক্তরাষ্ট্রর নৌযান দ্য কোস্ট গার্ড কাটার জারভিস বাংলাদেশের হাতে আসছে। সমুদ্র নিরাপত্তা ও প্রাকৃতিক সম্পদ রক্ষণাবেক্ষণে কাজে লাগবে জাহাজটি। এটি পরিচালনার জন্য বাংলাদেশি কর্মকর্তাদের প্রশিক্ষণও দিচ্ছে যুক্তরাষ্ট্র।\nবঙ্গোপসাগরে প্রাকৃতিক ও খনিজ সম্পদের অনুসন্ধানে যুক্তরাষ্ট্রের সহযোগিতার বিষয়ে তিনি বলেন, মার্কিন প্রতিষ্ঠান কনোকোফিলিপস বর্তমানে দু’টি ব্লকে কাজ করছে। আরও একটি ব্লকের জন্য তারা দরপত্র দিয়েছে।\nআশা করা হচ্ছে, বঙ্গোপসাগরে আরও গ্যাসের সন্ধান মিলবে। আমরা সামরিক প্রশিক্ষণসহ বিভিন্ন ক্ষেত্রে বাংলাদেশকে সহায়তা করছি। সমুদ্রের সম্পদ আহরণেও বাংলাদেশকে সহায়তা করা হবে।\nমজিনা আরও বলেন, যুক্তরাষ্ট্রের কাছে বাংলাদেশ একটি গুরুত্বপূর্ণ রাষ্ট্র। যারা এ অঞ্চলে জঙ্গিবাদের বিরুদ্ধে লড়াই করছে। দুই দেশের মধ্যে এখন সবচেয়ে শক্তিশালী, গভীর সম্পর্ক বিরাজ করছে। যদিও সব সম্পর্কেই কিছু কিছু মতভিন্নতা থাকে। রোহিঙ্গাদের অমানবিকভাবে ফেরত পাঠানো, গ্রামীণ ব্যাংকের কার্যকারিতা ও অখণ্ডতার উপর আঘাত, এছাড়া মানবাধিকার পরিস্থিতি নিয়ে কিছুটা মতপার্থক্য রয়েছে। তবে ধীরে ধীরে এসব বিষয় নিয়ে মতভেদ দূর হবে বলে আমি বিশ্বাস করি।\nরোহিঙ্গাইস্যুতে তিনি বলেন, প্রেসিডেন্ট বারাক ওবামার মতে রোহিঙ্গা সমস্যার সমাধান মিয়ানমারেই নিহিত রয়েছে। আমরা প্রকাশ্যে ও ব্যক্তিগত আলোচনার সময় বারবার রোহিঙ্গা ইস্যু নিয়ে মিয়ানমারের সঙ্গে কথা বলেছি।\nটিকফা ইস্যুতে বলেন, টিকফা খুবই সাধারণ বিষয়। তবে বাংলাদেশকে তার স্বার্থের উপর নজর রেখে সব কিছু করা উচিত। এ চুক্তি স্বাক্ষরের জন্য আমি বাংলাদেশের কাছে আহ্বান জানাই। যদি বাংলাদেশ মনে করে তাদের এ চুক্তির দরকার নেই তবে তারা এ চুক্তি নাও করতে পারে। চট্টগ্রামে সপ্তম নৌবহরের ঘাঁটি বসানোর কোনো ইচ্ছা যুক্তরাষ্ট্রের নেই।\nমূল প্রবন্ধে আতাউর রহমান দু’দেশের সম্পর্ক, বাণিজ্যিক অবস্থা, বাংলাদেশের ভূ-রাজনৈতিক অবস্থানের কথা তুলে ধরেন।\nতিনি বলেন, আমাদের ভবিষ্যত সমৃদ্ধি ও নিরাপত্তার জন্য যুক্তরাষ্ট্র আমাদের গুরুত্বপূর্ণ বন্ধু। প্রয়োজনের উপর ভিত্তি করে বাংলাদেশের পররাষ্ট্র নীতি প্রণয়ন করতে হবে।\nঢাকা জার্নাল, আগস্ট ৩১, ২০১৩


‘খালেদা জিয়া অন্ধ ও প্যারালাইজড হয়ে যেতে পারেন’ - Analysis BD\nওয়ান স্টপ সার্ভিসের মাধ্যমে বিশেষায়িত হাসপাতালে খালেদা জিয়াকে চিকিৎসা না করালে যে কোন সময় উনি অন্ধ ও প্যারালাইজড হয়ে যেতে পারেন বলে জানিয়েছেন খালেদা জিয়ার চিকিৎসকরা। আজ নয়াপল্টন দলের কেন্দ্রীয় কার্যালয়ে এক সংবাদ সম্মলনে তারা এসব কথা বলেন। সংবাদ সম্মেলনে খালেদা জিয়ার ব্যক্তিগত চিকিৎসকরাসহ সিনিয়র নেতারা উপস্থিত ছিলেন।\nচক্ষু বিশেষজ্ঞ প্রফেসর ডা. আব্দুল কুদ্দুস বলেন, খালেদা জিয়ার দুই চোখই অপারেশন করা। মানুষের কিছু নিয়মিত অসুখ আছে। যেগুলোর কারণে চোখে সমস্যা হয়। চোখের পানি শুকিয়ে যায়।\nচোখের সাদা অংশ লাল হয়ে যায়। প্রচন্ড যন্ত্রণা হয়। খালেদা জিয়ার পরিবারের যে সদস্যরা স্বক্ষাত করেছেন তাদের মাধ্যমে জানতে পেরেছি তাঁর চোখের সাদা অংশ লাল হয়ে গেছে। এই অবস্থায় একবার যদি কর্নিয়া ড্রাই হয়ে যায় তাহলে কোন অবস্থাতেই ভালো করা যাবেনা। যে কোন সময় অন্ধ হয়ে যেতে পারেন। এমন অবস্থায় অন স্টপ সার্ভিসের ব্যবস্থা যেখানে আছে সেখানে চিকিৎসা দেয়া প্রয়োজন। তাহলে তার সুচিকিৎসা হবে।\nনিউরোমেডিসিন বিশেষজ্ঞ প্রফেসর ডা. ওয়াহিদুর রহমান বলেন, খালেদা জিয়ার ঘাড়ের নার্ভগলো চাপা পড়ে গেছে। সারাক্ষণ ব্যথা করে। ঝিনঝিন করে। একটু হাটলে হাটু অবস হয়ে যায়। এসব সমস্যায় যে কোন সময় তার প্যারালাইজড হয়ে যেতে পারে।\nদলের মহাসচিব মির্জা ফখরুল ইসলাম আলমগীর বলেন, দেশনেত্রীর উন্নত চিকিৎসার জন্য আমরা দলের উচ্চ পর্যায়ের একটি ডেলিগেশন পাঠিয়েছিলাম। তারা স্বরাষ্ট্রমন্ত্রীর সঙ্গে কথা বলেছেন। স্বরাষ্ট্রমন্ত্রীও খালেদা জিয়ার চিকিৎসার জন্য বিশেষায়িত হাসপাতালে পাঠানোর কথা জানান। তারা ফাইলপত্র প্রধানমন্ত্রীর দপ্তরে পাঠিয়েছেন। সিদ্ধান্ত হীনতার কারণে প্রধানমন্ত্রীর কাছে ফাইল আটকে আছে। তিনি বলেন, একজন সাধারণ বন্দীরও সবচেয়ে উন্নত চিকিৎসা পাওয়ার অধিকার রয়েছে। কিন্তু শুধু খালেদা জিয়াকে রাজনীতির বাইরে রাখার জন্য, নির্বাচন থেকে দূরে রাখার জন্য চিকিৎসা না দিয়ে অসুস্থ করে রাখা হচ্ছে। এর পেছনে নীলনকশা আছে। এসময় তিনি সরকারকে অবিলম্বে খালেদা জিয়ার চিকিৎসার জন্য কারাগার থেকে বিশেষায়িত হাসপাতাল, বিষেশ করে ইউনাইটেড হাসপাতালে ট্রান্সফার করার দাবি জানান।\nসংবাদ সম্মেলনে আরো উপস্থিত ছিলেন- বিএনপির স্থায়ী কমিটির সদস্য মির্জা আব্বাস, নজরুল ইসলাম খান, আমির খসরু মাহমুদ চৌধুরী, সিনিয়র যুগ্ম মহাসচিব রুহুল কবির রিজভী, ভাইস চেয়ারম্যান এজেডএম জাহিদ, আব্দুল আওয়াল মিন্টু, শামসুজ্জামান দুদু, চেয়ারপারসনের উপদেষ্টা আব্দুস সালাম, আতাউর রহমান খান ঢালী, জয়নাল আবদিন ফারুক, নিউরোমেডিসিন বিশেষজ্ঞ প্রফেসর ডা. ওয়াহিদুর রহমান, প্রফেসর ডা. আব্দুল কুদ্দুস, অর্থপেডিক বিশেষজ্ঞ ডা. সিরাজ উদ্দিন আহমেদ, প্রফসর ডা. মালিহা রশিদ, প্রফেসর ডা. এম আলী প্রমুখ।


বন্দি লোকের নামায কসর করা ও একত্রে আদায় করা কি জায়েয? - ইসলাম জিজ্ঞাসা ও জবাব\nবন্দি লোকের নামায কসর করা ও একত্রে আদায় করা কি জায়েয?\nপ্রকাশকাল : 04-01-2021\nপঠিত : 2631\nআমার এক ছেলে ইউনিভার্সিটিতে পড়ে। এক শান্তিপূর্ণ বিক্ষোভ মিছিলে অংশগ্রহণ করার অভিযোগে তাকে (পাঁচ বছর) ধরে জেলে রাখা হয়েছে। সে তার এলাকা থেকে ১০০ কিঃমিঃ দূরে জেলে বন্দি আছে। প্রশ্ন হচ্ছে: জেলখানার এই পরিস্থিতিতে তাদের জন্য নামায কসর করা ও একত্রে আদায় করা কি বৈধ হবে? বিশেষতঃ তাদেরকে জুমার নামায পড়তে দেয়া হয় না। দশমাস যাবত তারা জুমার নামায পড়েনি।\nযদি আটককৃত ব্যক্তিকে তার এলাকার বাইরে কসর পরিমাণ দূরে অবস্থিত কোন জেলখানায় রাখা হয় তাহলে তার হুকুম মুসাফিরের হুকুম।\nযদি সে ব্যক্তি না জানে যে, কখন সে জেলখানা থেকে বের হবে তাহলে সে নামায কসর করবেন এবং প্রয়োজন হলে দুই ওয়াক্তের নামায একত্রে আদায় করবেন; মুক্তি পাওয়ার আগ পর্যন্ত কিংবা এ তথ্য জানা পর্যন্ত যে, তাকে চারদিনের বেশি সময় জেলখানাতে থাকতে হবে।\nআর যদি সে ব্যক্তি জানে যে, তাকে চারদিনের বেশি সময় জেলে থাকতে হবে; উদাহরণস্বরূপ যে ব্যক্তির এর চেয়ে বেশি সময় জেলে থাকার রায় হয়েছে—অধিকাংশ ফিকাহবিদ আলেমগণের মতে, সে ব্যক্তি সফরের সুযোগগুলো গ্রহণ করবে না।\nসফরের সুযোগগুলো গ্রহণের দূরত্ব অধিকাংশ ফিকাহবিদ আলেমের মতে, প্রায় ৮০ কিঃমিঃ। যে ব্যক্তি এ পরিমাণ দূরত্ব বা এর চেয়ে বেশি দূরত্ব সফর করবেন তিনি সফরের সুযোগগুলো নিতে পারেন, যেমন— তিনদিন তিনরাত মোজার ওপর মাসেহ করা, নামাযগুলো একত্রে আদায় করা ও কসর করা এবং রমযান মাসে রোযা না-রাখা।\nআর যে মুসাফির কোন এক শহরে অবস্থান করছেন কিন্তু সে জানে না কখন তার কাজ শেষ হবে এবং সে সেখানে অবস্থান করার জন্য কোন সময় নির্দিষ্ট করেনি—এমন ব্যক্তি সফরের সুযোগগুলো গ্রহণ করতে পারেন; এমনকি তার অবস্থানকাল অনেক দীর্ঘ হলেও।\nইবনে কুদামা (রহঃ) 'আল-মুগনি' গ্রন্থে (২/২১৫) বলেন:\nযে ব্যক্তি ২১ ওয়াক্ত নামাযের চেয়ে বেশি সময় অবস্থানের মনস্থির করেনি সে ব্যক্তি কসর করতে পারেন। এমনকি তিনি যদি কোন কাজ শেষ করার তাগিদে কিংবা শত্রুর বিরুদ্ধে লড়াই করতে গিয়ে কিংবা শাসক তাকে আটক রাখার কারণে কিংবা অসুস্থতার কারণে বছরের পর বছর থেকে যান তবুও। কসরের সময়ের চেয়েও কম সময়ের মধ্যে কাজটি নিষ্পন্ন হওয়ার সম্ভাবনা থাকার পর যদি স্বল্প সময়ে কিংবা বেশি সময়ে কাজটি নিষ্পন্ন হওয়ার প্রবল ধারণা হয় তবুও হুকুমে হেরফের হবে না।\nইবনুল মুনযির (রহঃ) বলেন: আলেমগণ ইজমা করেছেন যে, মুসাফির যদি মুকীম হওয়ার চূড়ান্ত সিদ্ধান্ত না নেয় তাহলে সে যদি বছর বছর থেকে যায় তবুও সে মুসাফির।[সমাপ্ত] দেখুন: 105844 নং প্রশ্নোত্তর।\nজেলের সেলে আটক ব্যক্তিদের উপর জুমার নামায আদায় করা ফরয নয়। যদি জেলের ভেতরে জুমার নামায আদায় করার সুযোগ থাকে তাহলে তাদের উপর ওয়াজিব হবে। প্রত্যেক সেলের বন্দিরা নিজ নিজ সেলে পাঁচ ওয়াক্ত নামায জামায়াতের সাথে আদায় করবে; যদি জেলখানার মসজিদে গিয়ে নামায পড়া তাদের পক্ষে সম্ভবপর না হয়।\n"উচ্চ-উলামা-পরিষদ জেলখানার বিভিন্ন সেলে অবস্থানরত বন্দিদেরকে মাইক্রোফোনের মাধ্যমে একই ইমামের অধীনে জামাতে নামায ও জুমার নামাযে একত্রিত করার ব্যাপারে অসম্মতি প্রকাশ করে ফতোয়া দিয়েছেন। যেহেতু জুমার নামায তাদের উপর ফরয নয়। যেহেতু তাদের পক্ষে জুমার নামাযের উদ্দেশ্যে ছুটে যাওয়া সম্ভবপর নয় এবং আরও অন্যান্য কারণে।\nপ্রত্যেক সেলের বন্দিগণ তাদের নিজ নিজ সেলের ভেতরে জামাত করে নামায আদায় করবে; যদি তাদের সকলকে এক মসজিদে বা একস্থানে একত্রিত করা না যায়।"[মাজমুউ ফাতাওয়া বিন বায (১২/১৫৫-১৫৬)]\n"যদি জেলেখানার ভেতরে জুমার নামায আদায়ের ব্যবস্থা করা হয় এবং সে –অর্থাৎ বন্দি ব্যক্তি- যদি সেটা আদায় করার সাধ্য রাখে তাহলে তার উপর জুমার নামায পড়া ফরয হবে। আর যদি আদায় করার সাধ্য না রাখে তাহলে সে যোহরের নামায আদায় করবে।"[ফাতাওয়াল লাজনা আদ্-দায়িমা (৮/১৮৪) থেকে সমাপ্ত]\nআর জেলে আটক ব্যক্তিগণের বিরুদ্ধে যদি রায় হয়ে যায় এবং এ রায় যে জেলখানায় বাস্তবায়িত হবে সেখানে তাদের অবস্থান করা স্থিতিশীল হয়ে যায় তখন তাদের হুকুম মুকীম ব্যক্তির হুকুম; তারা নামায কসর করা, নামাযগুলো একত্রে আদায় করা কিংবা রমযান মাসে রোযা না-রাখা ইত্যাদি সুযোগ গ্রহণ করতে পারবেন না। প্রত্যেক সেলের বন্দিগণ নিজ নিজ সেলে জামাতের সাথে নামায আদায় করবেন। তাদের উপর জুমার নামায ফরয নয়; তবে যদি জেল কর্তৃপক্ষ জেলখানার মসজিদে নামায আদায় করার অনুমতি দেয় তাহলে ফরয হবে।\nআর যদি তাদের অবস্থা এমন হয় যে, তারা জানে না আগামীকাল তারা কোথায় থাকবে এবং জেল কর্তৃপক্ষ প্রথা অনুযায়ী তাদেরকে এক জেল থেকে অপর জেলে স্থানান্তর করে থাকেন তাহলে এমন বন্দিগণ সফরের সুযোগগুলো গ্রহণ করতে পারবেন। অর্থাৎ তাদের জন্য নামায কসর করা ও একত্রে আদায় করা জায়েয হবে।\nআমরা আল্লাহ্‌র তাআলার কাছে প্রার্থনা করি, তিনি যেন মজলুম বন্দিদেরকে মুক্ত করে দেন, বিপদগ্রস্ত মুসলমানদের বিপদ দূর করে দেন।\nআরও জানতে পড়ুন: 81421 নং প্রশ্নোত্তর।


সাঁথিয়ায় অসহায় বিধবার ইজ্জতের মূল্য ১০ হাজার টাকা !\nHome সারাবাংলা সাঁথিয়ায় অসহায় বিধবার ইজ্জতের মূল্য ১০ হাজার টাকা !\nআব্দুদ দাইন: পাবনার সাঁথিয়ায় এক অসহায় হত দারিদ্র বিধবার ইজ্জতের মূল্য ১০ হাজার টাকা দেওয়া হয়েছে। ঘটনাটি ঘটেছে উপজেলার ক্ষেতুপাড়া ইউনিয়নের রঘুরামপুর গ্রামে। ওই গ্রামের এক বিধবা মহিলাকে ধর্ষণের অভিযোগ উঠেছে একই গ্রামের মৃত দানেজ মোল্লার ছেলে মাজেদ মোল্লার (৬৫) বিরুদ্ধে।\nঅভিযোগে জানা যায়, বিধবা হতদারিদ্র মহিলা (৬২) শুক্রবার সকালে বাড়ির পাশে ট্রেন রাস্তার উত্তর পাটের জমিতে শাক তুলতে যায়। এ সময় পাটের জমিতে থাকা মাজেদ মোল্লা (৬৫) বিধবাকে ঝাঁপটে ধরে জোরপূর্বক ধর্ষণ করে। মহিলার চিৎকারের শব্দ পেয়ে ওই গ্রামের রেজাই এগিয়ে এসে ধর্ষককে ধরলে সে শরীরে থাকা গেঞ্জি রেখেই দৌঁড়ে পালিয়ে যায়। বিধবা মহিলা জানান, তাকে জোর করে পাট খেতে নিয়ে মাজেদ ধর্ষণ করে। শুক্রবার দিন গত রাতে রঘুরামপুর গ্রামের আজগর আলীর বাড়িতে মিমাংসার চেষ্টা করে তা ব্যর্থ হয়। পরে শনিবার ধর্ষিতা বিধবা নারী দুই আত্মীয়কে সাথে নিয়ে সাঁথিয়া থানায় মামলা করতে যান। অজ্ঞাত কারণে থানা পুলিশ রাত ১২টা পর্যন্ত থানায় মহিলাকে বসিয়ে রাখেন। পরে দুই পক্ষের সম্মতিতে ধর্ষিতাকে ১০হাজার টাকা হাতে ধরিয়ে দিয়ে তাড়িয়ে দেওয়া হয়। রোববার সকাল থেকেই অসহায় বিধবাকে বাড়িতে পাওয়া যাচ্ছে না। ধর্ষকের আত্মীয়দের ভয়ে ওই মহিলা বাড়ি ছাড়া বলে স্থানীয়রা জানান।\nএদিকে এ ঘটনায় স্থানীয় কতিপয় সাংবাদিককে সংবাদ প্রকাশ না করার শর্তে টাকা দেওয়া হয়েছে মর্মে অভিযোগ রয়েছে। নাম না প্রকাশ করার শর্তে থানায় উপস্থিত থাকা গ্রাম্য প্রধানরা জানান, মহিলাকে ১০ হাজার টাকা দিয়ে তাকে এলাকা ছেড়ে অন্যত্র চলে যেতে বলা হয়েছে। ধর্ষিত মহিলার আত্মীয় আব্দুস সামাদ জানান, থানায় আমাদের আটকিয়ে রাখা হয়। পরবর্তিতে এ ঘটনা নিয়ে কোন অভিযোগ না করার শর্তে সাদা কাগজে স্বাক্ষর রাখা হয়। সাঁথিয়া থানার অফিসার ইনচার্জ (ওসি) আশিফ মোহাম্মদ সিদ্দুকুল ইসলাম জানান, এ বিষয়ে থানায় কোন অভিযোগ করা হয়নি। থানায় কোন মহিলাকে বসিয়েও রাখা হয়নি বা কোন দরবার শালিস হয়নি।এ নিয়ে আমরা তদন্ত সাপেক্ষে ব্যবস্থা নেয়া হবে।\nPrevious articleসাপাহারে কালের আবর্তনে হারিয়ে যাচ্ছে বাঁশ ও বেত শিল্প\nNext articleচান্দিনায় ইয়াবাসহ মাদক ব্যবসায়ী আটক


সিনেমায় নায়ক আছে নায়িকা নেই!SANGBAD21.COM\nসিনেমায় নায়ক আছে নায়িকা নেই!\nবিনোদন ডেস্ক::সিনেমায় নায়িকা থাকবে না এটা কি ভাবা যায়? অদ্ভুত শোনা গেলেও এমনটাই সত্য বলে জানালেন ছবির নায়ক শাহরিয়াজ। সিনেমার নাম ‘স্বপ্ন দেখে মন’। এ ছবিতে অভিনয় করছেন রাইসুল ইসলাম আসাদ, সাদেক বাচ্চু, আলীরাজ, রেবেকা, খালেদা আক্তার কল্পনা, বৃষ্টিসহ আরও অনেকে। শুক্রবার (১৫ সেপ্টেম্বর) ময়মনসিংহের বিভিন্ন লোকেশনে ছবিটির শুটিং শুরু হয়েছে।\nশাহরিয়াজ বিডি২৪লাইভকে বলেন, ‘সিনেমার গল্পটি পারিবারিক সেন্টিমেন্ট নিয়ে। গল্পের প্রয়োজনেই ছবিতে কোন নায়িকার চরিত্র নেই। অর্থাৎ আমার কোন গার্লফ্রেন্ড বা বউ হিসেবে কোন চরিত্র রাখা হয়নি। প্রথমে আমি নিজেও অবাক হয়েছিলাম। তবে শেষ পর্যন্ত কোন ছবিতে নায়িকা ছাড়া অভিনয় করছি।’\nউল্লেখ্য, শাহরিয়াজ বাংলাদেশী চলচ্চিত্রের একজন উঠতি অভিনেতা। ‘কি দারুন দেখতে‘ চলচ্চিত্রে অভিনয়ের মাধ্যমে তিনি চলচ্চিত্রে অভিষিক্ত হন। চলচ্চিত্রে আগমনের পূর্বে এবং চলচ্চিত্রের পাশাপাশি শাহরিয়াজ টিভি পর্দায়ও অভিনয় করেন।\nপূর্ববর্তী সংবাদ: নওয়াজ শরিফের রিভিউ খারিজ\nপরবর্তী সংবাদ: নবীগঞ্জে অজ্ঞতা মহিলার অর্ধনগ্ন লাশ উদ্ধার করেছে পুলিশ\nরোহিঙ্গা ইস্যুতে এক কাতারে আ.লীগ-বিএনপি-হেফাজত


সুষ্ঠু নির্বাচনের জন্য সরকারের নিরপেক্ষ ভূমিকা প্রয়োজন : ড. বদিউল আলম\nআবির আব্দুল্লাহ, জাবি | আপডেট: ২২ নভেম্বর ২০১৭\nসুষ্ঠু নির্বাচনের জন্য সরকার ও প্রশাসনের নিরপেক্ষ ভূমিকা প্রয়োজন বলে মন্তব্য করেছেন সুশাসনের জন্য নাগরিকের (সুজন) সম্পাদক বদিউল আলম মজুমদার।\nবুধবার (২২ নভেম্বর) জাহাঙ্গীরনগর বিশ্ববিদ্যালয়ে (জাবি) ইয়ুথ এন্ডিং হাঙ্গারের উদ্যেগে অ্যাকটিভ সিটিজেন ইয়ুথ লিডারশিপ ট্রেনিং এর আলোচনা শেষে সাংবাদিকদের সাথে মতবিনিময়কালে তিনি একথা বলেন।\nতিনি বলেন, দলীয় সরকার যদি নিরপেক্ষ আচরণ করে তাহলে নিরপেক্ষ নির্বাচন হওয়া সম্ভব। উভয় দলের যদি সদিচ্ছা না থাকে তাহলে নির্বাচন কমিশনের পক্ষে নিরপেক্ষ নির্বাচন বাস্তবায়ন করা সম্ভব নয়। আমি আশা করি সরকারি দল তাদের সদিচ্ছা প্রদর্শন করে তারা রাজনৈতিক সমঝোতায় বসবে এবং সবার অংশগ্রহণে সুষ্ঠু নির্বাচন নিশ্চিত করবে।\nদশম জাতীয় সংসদ নির্বাচন বিতর্কিত হওয়ায় আমাদেরকে বর্তমানে সেই বিতর্কিত নির্বাচনের মাশুল গুনতে হচ্ছে। তাই দেশের স্বার্থে ও জনগণের অধিকার প্রতিষ্ঠায় প্রয়োজন আন্তরিক পরিবেশে আলোচনা করে সমঝোতার মাধ্যমে উভয় দলকে একটি গ্রহণযোগ্য নির্বাচনের ব্যবস্থা করা।\nতিনি আরো বলেন, একতরফা নির্বাচন কোন নির্বাচন নয়। নির্বাচন মানে যারা প্রার্থী হতে চায় তারা নির্বিঘ্নে প্রার্থী হতে পারবে আবার ভোটাররা কোনরকম টাকার প্রভাব ও চাপ অনুভব ছাড়া নির্বিঘ্নে ভোট দিতে পারবে।\nঅনুষ্ঠানে অন্যান্যদের মধ্যে উপস্থিত ছিলেন সংগঠনটির জাবি শাখার উপদেষ্টা ও লোক প্রশাসন বিভাগের সভাপতি ড. জেবউননেছা, আঞ্চলিক সমন্বয়কারী মারশিকুল শিমুল, অনুষ্ঠানটির আহ্বায়ক মাহামুদুল ইসলাম, সম্পাদক মো. সেলিম রেজা প্রমুখ।\nক্যাফেটেরিয়ায় দুই টাকায় চা, তিন টাকায় সিঙ্গারা\nউন্নয়নশীল দেশে উত্তরণ, জবিতে আনন্দ র‍্যালি\nজবিতে খাবারের দাম কমানোর দাবিতে বিক্ষোভ\nজাবির প্রো-ভিসির এ কেমন আচরণ!\n৭ দফা দাবিতে জাবির সমাজবিজ্ঞান ডিন অফিস অবরোধ\nযথাযোগ্য মর্যাদায় জাবিতে বঙ্গবন্ধুর জন্মদিন পালিত\nবঙ্গবন্ধুর নামের বানান ভুল করলো ঢাবি'র মুহসীন হল!\nধর্ষক মানিকের সহযোগী টিটুর বিরুদ্ধে অর্থ কেলেঙ্কারীর অভিযোগ\nজবিতে ধূলা বালির স্তূপ, বাড়ছে বায়ু দূষণ\nজাবিতে ডিন নিয়োগ বাতিলের দাবিতে আল্টিমেটাম\nপ্রাথমিক-ইবতেদায়িতে বাতিল হচ্ছে এমসিকিউ